Blaze7451/Wiki-th-20250601 huggingface dataset:
จอมโจรจักรยาน

ใบปิดภาพยนตร์
อันโตนิโอ และ บรูโน ก่อนออกจากบ้านไปทำงาน
อันโตนิโอนั่งกับพื้นถนนด้วยไม่รู้ว่าจะทำอย่างไรดี ในตอนท้ายเรื่อง
จอมโจรจักรยาน (The Bicycle Thief, Bicycle Thieves; Ladri di biciclette) เป็นภาพยนตร์ขาวดำสัญชาติอิตาเลียน ออกฉายในปี ค.ศ. 1949 กำกับโดย วิตตอริโอ เดอ ซิกา ความยาว 89 นาที

**เนื้อเรื่อง**
กรุงโรม ประเทศอิตาลี ในปี ค.ศ. 1949 เศรษฐกิจกำลังตกต่ำอย่างหนัก ผู้คนตกงานเป็นทิวแถว อันโตนิโอ (ลุมแบร์โต แมกจิโอรานี) พ่อลูก 2 เพิ่งได้งานทำใหม่ เป็นงานติดโปสเตอร์ตามกำแพง ซึ่งงานนี้จำเป็นต้องมีจักรยานเท่านั้น หากไม่มี ก็คือ ตกงานได้เลย
อันโตนิโอ และ บรูโน่ (เอนโซ สตาอิโอลา) ลูกชายคนโต ได้ออกทำงานด้วยความมีความหวังที่จะลืมตาอ้าปากได้ แต่ทว่าเพียงเริ่มงานวันแรก จักรยานของอันโตนิโอก็ถูกขโมยไปทันที อันโตนิโอตามไป แต่ไม่อาจตามหัวขโมยได้ทัน เขาออกตามหาและขอความช่วยเหลือจากเพื่อน ๆ หลายคน แต่ก็ไม่มีร่องรอย กลับกันอันโตนิโอและบรูโนกลับถูกสังคมทำร้าย ทั้ง ๆ ที่เขาไม่ใช่คนพิการทุพพลภาพ ไม่เคยทำความดีงามให้ปรากฏ หรือสังคมไม่เคยติดหนี้เขา เขาเป็นเพียงคนธรรมดา ๆ ที่ไม่เคยเรียกร้องความเห็นใจจากสังคม เพราะรู้ตัวดีว่าไม่อาจทำเช่นนั้นได้หรือทำไปแล้วก็ไม่ได้ผล แต่เมื่อเขาประสบชะตากรรรม สังคมกลับไม่แยแสเขา 

**ปรากฏการณ์ภาพยนตร์**
The Bicycle Thief เป็นภาพยนตร์ขาวดำในสไตล์นีโอเรียลลิสต์ ที่ดำเนินเรื่องแบบสารคดี มีโดดเด่นในการกำกับภาพและดนตรีประกอบ ซึ่งดนตรีประกอบในเรื่องได้กลายมาเป็นดนตรีประกอบในภาพยนตร์หรือสารคดีหลายเรื่องในภายหลัง จนถึงปัจจุบัน ได้รับยกย่องว่าเป็นหนึ่งในภาพยนตร์ที่ดีที่สุดตลอดกาลของโลกเรื่องหนึ่ง และเป็นแรงบันดาลใจให้กับฉากหลายฉากในภาพยนตร์ชั้นหลัง 
ภาพยนตร์ได้รับรางวัลออสการ์สาขาภาพยนตร์ต่างประเทศยอดเยี่ยมในปี ค.ศ. 1949 แสดงโดยนักแสดงที่เป็นคนทั่วไปจริง ๆ ไม่ใช่นักแสดงอาชีพ 
ระหว่างที่อันโตนิโอและบรูโน ออกตามหาจักรยาน ทั้งคู่ต้องเผชิญกับหลายสถานการณ์ ภาพยนตร์ได้วิพากษ์แง่มุมต่าง ๆ ในสังคม ทั้งความเฉยเมยของตำรวจ ความเข้มงวดจนไร้น้ำใจของศาสนา สภาพความเป็นอยู่ที่เหมือนไม่ใช่คนของคนแถบชานเมือง โดยให้ปฏิกิริยาต่าง ๆ มุ่งไปที่ปัญหาของชายคนเดียว ทั้ง ๆ เรื่องเริ่มต้นขึ้นมาอย่างง่าย ๆ แต่กลายเป็นโศกนาฏกรรมที่สะเทือนใจคนดูได้ อีกทั้ง ยังแสดงถึงความสัมพันธ์ระหว่างมนุษย์ ทั้งความสัมพันธ์ระหว่างอันโตนิโอกับลูก จากความอบอุ่นที่มีให้กันจนถึงขั้นสุดท้ายที่บรูโนได้เติบโตขึ้นมาเป็นผู้ใหญ่ จากการตามหาจักรยานกับพ่อเพียงแค่ชั่วระยะเวลาสั้น ๆ เพราะได้เรียนรู้ถึงความจริงที่โหดร้ายของสังคม 
นอกจากนี้แล้ว ภาพยนตร์เรื่องนี้ยังเป็นแรงบันดาลใจให้กับหม่อมเจ้าชาตรีเฉลิม ยุคล สร้างภาพยนตร์ไทยเรื่อง ทองพูน โคกโพ ราษฎรเต็มขั้น ที่แสดงโดยจตุพล ภูอภิรมย์ เมื่อปี 2520 อีกด้วย

**อ้างอิง**
 หนังสือ หนังคลาสสิก (The Great Movies) แปลและเรียบเรียงเป็นภาษาไทย โดย กิตติศักดิ์ สุวรรณโภคิน- ปัญหาในหนังสะท้อนปัญหาสังคมของท่านมุ้ย จากสารคดี

**แหล่งข้อมูลอื่น**
  รายละเอียดภาพยนตร์จากเว็บไซต์ IMDb
หมวดหมู่:ภาพยนตร์ขาวดำ
หมวดหมู่:ภาพยนตร์สารคดี
หมวดหมู่:ภาพยนตร์อิตาลี
หมวดหมู่:ภาพยนตร์ที่ออกฉายในปี พ.ศ. 2492
หมวดหมู่:ภาพยนตร์ชีวิต
หมวดหมู่:ภาพยนตร์ภาษาต่างประเทศยอดเยี่ยม รางวัลออสการ์
หมวดหมู่:ภาพยนตร์ที่ถ่ายทำในโรม
หอยเสียบ

หอยเสียบ (Pharella javanica) บางแห่งอาจเรียก หอยมีดโกน หอยเสียบ หอยเสียบทราย  ชื่อสามัญ  : Razor clam, Knife jacked clam, Cultellus clam  บางครั้งอาจจะทำให้สับสนซึ่งชื่อตามภาษาไทยในท้องถิ่น เหมือนกันกับหอยเสียบ (หอยเสียบทราย)ที่มีชื่อสามัญ  Donax wedge shell หรือ Pacific bean donex   ซึ่งแท้ที่จริงแล้วอยู่ต่างจำพวกกัน

**ข้อมูล**
หอยเสียบเป็นหอยจำพวกกาบคู่ ตัวเล็ก เปลือกบาง  ความยาวประมาณ 5-7 เซนติเมตร 
ภาพ:หอยเสียบ- ถิ่นอาศัย : พื้นท้องทะเลชายฝั่งตื้น ๆ ที่เป็นโคลนแข็งหรือโคลนแข็งปนทราย ในประเทศไทยพบมากที่ชายฝั่งของจังหวัดเพชรบุรี (ตั่งแต่ชายฝั่งตำบลบางขุนไทร ปากทะเล บางแก้ว แหลมหลวงในเขตตำบลแหลมผักเบี้ย) พบน้อยมากในจังหวัดชลบุรี มีพบบ้างที่หาดราไว จังหวัดภูเก็ต - อาหาร : พวกไดอะตอม แพลงตอนพืช และแพลงตอนสัตว์บางชนิด 

**การรับประทาน**
เนื้อใช้รับประทาน นิยม นำมาแกะเปลือกเอาเนื้อทำหอยแห้ง ผัด แกง  ส่วนเปลือกบดผสมลงในอาหารสัตว์

**การอยู่อาศัย**
หอยชนิดนี้พบได้บริเวณชายหาดที่มีโคลนเหมาะแก่การอยู่อาศัย  ในจังหวัดเพชรบุรี ตั่งแต่บริเวณตำบล บางขุนไทรถึงแหลมหลวง โดยเป็นแหลมยื่นไปในทะเลเป็นแนวเขตแบ่งทะเลกับหาดทรายและหาดโคลน 
โดยส่วนมากจะอาศัยในพื้นกระซ้าผสมโคลนตมที่อยู่ในทะเล โดยในอดีตการเก็บหอยเริ่มต้นจากการชาวบ้านมาหาหอยแคงที่มีอยู่ตามหาดโคลนชายฝั่ง  

**วิธีการเก็บหอย**
จะเริ่มการเก็บหอย บริเวณน้ำแห้งหลังจากที่น้ำลงแล้วจะปรากฏรูของหอย ซึ่งมักจะออกมาหาหอยเป็นอาหารเลี้ยงครอบครัวในช่วงหลังฤดูทำนาอันเป็นอาชีพหลักในสมัยก่อน 
แต่ได้มีการเล่าว่าชาวนาจากบ้านนาบัว (ทุ่งบางแก้วในอดีต)ในตำบลบางแก้ว ใช้คานหลาว ซึ่งเป็นอุปกรณ์แทงมัดข้าวเปลื่อกฟ่อนก่อนเอาไปนวด เอามาใช้หาบหอย ต่อมาคานหลาวนั้นได้หักลง จึงได้ใช้คานหลาวที่เป็นไม้ไผ่แทงลงพื้นดินทะเล ปรากฏว่า พบหอยเสียบเป็นจำนวนมาก จึงทำให้ผู้มาหาหอยเสียบ ทำไม้ปลายแหลมเช่นเดียวกับปลายของคานเหลาวมาขุดแทงเพื่อเก็บหอย  ความที่เป็นไม้ไผ่จึงไม่คงทน  จึงทำให้ต่างคนต่างก็คิดดัดแปลงมาเป็นเหล็ก จึงได้มี
ลักษณะเป็น หอก โดยนำมาใช้ขุดหอย  จึงเป็นที่มาของอุปกรณ์หาหอยในพื้นที่กับหอยชนิดนี้  นอกจากหอยเสียบแล้วยังใช้หาหอยปากเป็ด หอยหลอด ได้อีกด้วย  

**ดูเพิ่ม**
ข้อมูลผลิตภัณฑ์ตำบล date=2021-01-18 

**อ้างอิง**
ส
ส
ซานซีโร

ซานซีโร หรือ สตาดีโอจูเซปเปเมอัซซา (San Siro หรือ Stadio Giuseppe Meazza) เป็นสนามเหย้าของสโมสรฟุตบอลอินเตอร์นาชีโอนาเล มีลาโน หรืออินเตอร์ มิลาน และ เอซี มิลาน สร้างขึ้นในปี ค.ศ. 1925  และเปิดใช้การเมื่อ 19 กันยายน ค.ศ. 1926 หรือเมื่อ พ.ศ. 2469 ขนาดสนามหญ้ามีขนาด 105m x 68m ความจุทั้งหมด 80,000 ที่นั่ง ในปี ค.ศ.2016 (พ.ศ. 2559 สนามซาน ซีโร่ ถูกใช้ให้เป็นสนามนัดชิงชนะเลิศในรายการยูฟ่าแชมเปียนส์ลีก

**อ้างอิง**
ลาก่อน สนาม ซาน ซิโร่ date=2019-09-27 

**แหล่งข้อมูลอื่น**
  San Siro Website-  San Siro Museum & Tour Website-  3d Panoramic viewfix-attempted=yes -  AC Milan Website-  FC Internazionale Milano Website-  ACMilan.it.pn date=2015-02-17 -  WorldStadiums.com architectural feature date=2017-03-31 
หมวดหมู่:สนามฟุตบอลในประเทศอิตาลี
หมวดหมู่:เอซี มิลาน
หมวดหมู่:สโมสรฟุตบอลอินแตร์นาซีโอนาเลมีลาโน
หมวดหมู่:สนามกีฬาฟุตบอลโลก 1990
หมวดหมู่:สนามกีฬาฟุตบอลชิงแชมป์แห่งชาติยุโรป 2032
หมวดหมู่:สนามฟุตบอลที่สร้างเสร็จในปี พ.ศ. 2469
จิวฉอง

จิวฉอง (s=周仓) เป็นตัวละครในวรรณกรรมจีนอิงประวัติศาสตร์เรื่องสามก๊ก เป็นชาวกวนซี หน้าดำ รูปร่างสูงใหญ่ เคราดก ท่าทางสง่าผ่าเผย บ่าทั้งสองข้างมีกำลังมาก แบกของหนักได้พันชั่ง ว่ายน้ำเก่ง เคยเป็นกำลังโจรโพกผ้าเหลือง ภายหลังเข้าสวามิภักดิ์กับกวนอู เป็นคนสนิทของกวนเป๋งและกวนหิน เมื่อกวนอูตายเพราะโดนซุนกวนสั่งประหาร จิวฉองรู้ข่าวจึงเสียใจมากแล้วก็กระโดดจากกำแพงลงมาเพื่อฆ่าตัวตายตาม จึงได้รับการยกย่องว่าเป็นคนที่รักเจ้านายยิ่งชีพ

**ดูเพิ่ม**
  Joke จิวฉอง
จิวฉอง
จิวฉอง
หมวดหมู่:กวนอู
หมวดหมู่:ตัวละครสมมติในยุคสามก๊ก
ซาดี การ์โน

ซาดี การ์โน (Sadi Carnot) อาจหมายถึง- นีกอลา เลออนาร์ ซาดี การ์โน (Nicolas Léonard Sadi Carnot) นักฟิสิกส์ชาวฝรั่งเศส- มารี ฟร็องซัว ซาดี การ์โน (Marie François Sadi Carnot) ประธานาธิบดีแห่งสาธารณรัฐฝรั่งเศสคนที่ 5
ถนนพัฒนาการ

ถนนพัฒนาการ
ถนนพัฒนาการ (Thanon Phatthanakan) เป็นถนนสายสำคัญสายหนึ่งของกรุงเทพมหานคร มีระยะทางประมาณ 10.3 กิโลเมตร เป็นถนนขนาด 6 ช่องทางจราจร เริ่มจากทางแยกคลองตันซึ่งเป็นจุดตัดกับถนนรามคำแหงและถนนสุขุมวิท 71 ต่อเนื่องจากถนนเพชรบุรี ในพื้นที่แขวงสวนหลวง เขตสวนหลวง มุ่งไปทางทิศตะวันออก ตัดกับทางพิเศษฉลองรัช และซอยพัฒนาการ 25 ข้ามคลองลาวเข้าพื้นที่แขวงพัฒนาการ ตัดกับถนนศรีนครินทร์ที่ทางแยกพัฒนาการ ข้ามคลองบึงเข้าพื้นที่แขวงประเวศ เขตประเวศ จากนั้นตรงไปทางทิศตะวันออกเฉียงใต้ ข้ามคลองประเวศบุรีรมย์ ตัดกับถนนอ่อนนุชที่ทางแยกต่างระดับอ่อนนุช-พัฒนาการ ไปทางทิศเดิมจนกระทั่งบรรจบถนนเฉลิมพระเกียรติ ร.9 ในพื้นที่แขวงดอกไม้ โดยมีอุโมงค์กลับรถบริเวณซอยพัฒนาการ 44 ด้วย

**ประวัติ**
จุดเริ่มต้นของถนนพัฒนาการเกิดจากนักธุรกิจภาคเอกชนต้องการบุกเบิกที่ดินซึ่งแต่เดิมถือว่าเป็นที่ตาบอดต้องเดินทางด้วยเรือทางคลอง จึงได้ร่วมกันลงทุนตัดถนนพัฒนาการขึ้นจุดเริ่มต้นจากทางแยกคลองตันไปบรรจบกับถนนเฉลิมพระเกียรติ ร.9 ซึ่งใช้เงินลงทุนประมาณกิโลเมตรละ 1 ล้านบาท เริ่มแรกเป็นเพียงถนนเอกชน ต่อมาจึงยกให้ราชการ ซึ่งหลังจากยกให้ราชการแล้วจึงได้ขยายถนนให้กว้างขึ้น ผลจากการตัดถนนพัฒนาการทำให้สามแยกคลองตันเดิมกลายเป็นสี่แยกคลองตัน 
สังเกตว่าโฆษณาหมู่บ้านในยุคแรกประมาณปี พ.ศ. 2519 เช่น หมู่บ้านเมืองทอง หมู่บ้านเคหะนคร จะเรียกถนนสายนี้ว่า ถนนเพชรบุรีตัดใหม่ตอนที่สาม คาดว่าจะถูกเปลี่ยนเป็นชื่อถนนพัฒนาการในภายหลัง

**ทางแยก**

**แหล่งข้อมูลอื่น**
100.642846
หมวดหมู่:ถนนในกรุงเทพมหานคร 
หมวดหมู่:ถนนในเขตสวนหลวง
หมวดหมู่:ถนนในเขตประเวศ
หัวหิน (แก้ความกำกวม)

หัวหิน สามารถหมายถึง- อำเภอหัวหิน อำเภอในจังหวัดประจวบคีรีขันธ์- เทศบาลนครหัวหิน องค์กรปกครองส่วนท้องถิ่นในอำเภอหัวหิน จังหวัดประจวบคีรีขันธ์- ลินุกซ์ทะเล 9.0 ใช้ชื่อรหัสซอฟต์แวร์ว่า "หัวหิน"- ท่าอากาศยานหัวหิน- สถานีรถไฟหัวหิน- หาดหัวหิน
หมวดหมู่:หน้าแก้ความกำกวมชื่อสถานที่
แมนเดรก (แก้ความกำกวม)

แมนเดรก (Mandrake) สามารถหมายถึง- แมนเดรก ชื่อวิทยาศาสตร์ว่า Mandragora พืชชนิดหนึ่ง- แมนดรีวา (Mandriva) (ในชื่อเดิม แมนเดรกลินุกซ์ หรือ แมนเดรก) ลินุกซ์ดิสโทรพัฒนาต่อจากเรดแฮตพัฒนาโดยบริษัทฝรั่งเศสที่รวมจาก แมนเดรก (Mandrake) และ คอนเนกตีวา (Connectiva) เป็นแมนดรีวา- ตัวละครในวิดีโอเกมไฟนอลแฟนตาซี
มณฑลนครราชสีมา

มณฑลนครราชสีมา หรือ มณฑลลาวกลาง ก่อตั้งเมื่อปี พ.ศ. 2436 เป็นมณฑลแรกของประเทศสยาม ในช่วงแรกมีเมืองเพชรบูรณ์และเมืองหล่มสักรวมอยู่ด้วย แต่ได้แยกออกไปเป็นอีกมณฑลหนึ่งในปี พ.ศ. 2442

**มณฑลนครราชสีมา**
ประกอบด้วย 3 เมือง (จังหวัด) 16 อำเภอ ได้แก่ - เมืองนครราชสีมา ประกอบด้วย 9 อำเภอ ดังนี้
# อำเภอเมืองพิมาย (อำเภอพิมาย)
# อำเภอนอก (อำเภอบัวใหญ่)
# อำเภอกลาง (อำเภอโนนสูง)
# อำเภอจันทึก (อำเภอสีคิ้ว)
# อำเภอสันเทียะ (อำเภอโนนไทย)
# อำเภอสองโนน (อำเภอสูงเนิน)
# อำเภอกระโทก (อำเภอโชคชัย)
# อำเภอปักธงไชย (อำเภอปักธงชัย)
# อำเภอพันชนะ (อำเภอด่านขุนทด)- เมืองชลบถวิบูลย์ ประกอบด้วย 4 อำเภอ ดังนี้
# เมืองชัยภูมิ 
# เมืองสี่มุม (อำเภอจัตุรัส)
# เมืองเกษตรสมบูรณ์ (อำเภอภูเขียว)
# เมืองโนนลาว (อำเภอโนนไทย)- เมืองบุรีรัมย์ ประกอบด้วย 4 อำเภอ ดังนี้
# อำเภอนางรอง
# อำเภอพุทไธสง
# อำเภอรัตนบุรี (ปัจจุบันขึ้นกับจังหวัดสุรินทร์)
# อำเภอตะลุง (อำเภอประโคนชัย)

**อ้างอิง**
หมวดหมู่:มณฑลเทศาภิบาล
ดอกดิน

ดอกดิน อาจหมายถึง- ดอกดิน (พืช) หรือ กระเจียวดอกขาว ไม้ล้มลุกมีเหง้าอยู่ใต้ดิน- ขนมดอกดิน - ดอกดิน กัญญามาลย์
แม่แบบ:เหตุการณ์ปัจจุบัน/2551 มีนาคม 22

* สาธารณรัฐจีน (ไต้หวัน) จัดการเลือกตั้งประธานาธิบดีและการลงประชามติเพื่อเข้าเป็นสมาชิกองค์การสหประชาชาติ- นายหม่าอิงจิ่ว แห่งพรรคก๊กมินตั๋ง ชนะการเลือกตั้งประธานาธิบดีของสาธารณรัฐจีน
}
แบล็ค ผมทอง

แบล็ค ผมทอง หรือ เสมอ แก้วชน  เป็นนักแสดงชาวไทยที่มักได้รับบทแสดงประกอบเป็น นักเลง หรือเจ้าพ่อ เคยได้รับรางวัลชมรมวิจารณ์บันเทิง สาขานักแสดงประกอบชายยอดเยี่ยม จากเรื่อง เรื่องตลก 69
แบล็ค ผมทอง ทำธุรกิจส่วนตัว เป็นผู้ผลิตยาสระผม ครีมบำรุงผม ยาปลูกหนวดเครา น้ำมันสมุนไพร ใช้ชื่อผลิตภัณฑ์ว่า "แบล็คผมทอง" 

**ผลงาน**
 แก้วหน้าม้า (2532)- สี่ยอดกุมาร ดิน น้ำ ลม ไฟ (2536)- เกราะเพชรเจ็ดสี (2538)- เรื่องตลก 69 (2542)
*แม่นากพระโขนง (2543)- มนต์รักทรานซิสเตอร์ (2544)- เสือสิงห์กระทิง เล้ง (The Sexy Spy) (2547)- สายล่อฟ้า (2547)- เด็กเดน (2548)- นานาช่า (2548)- พระ/เด็ก/เสือ/ไก่/วอก (2549)

**อ้างอิง**

**แหล่งข้อมูลอื่น**
 name=Black Phomtong-  ประวัติจาก หนังดี.คอม
หมวดหมู่:นักแสดงชายชาวไทย
ซัวเจ๋ง

ซัวหงอเจ๋ง หรือสำเนียงกลางว่า ชา อู้จิ้ง (p=Shā Wùjìng) หรือ ซัวเจ๋ง (沙僧) เป็นตัวละครในเรื่อง ไซอิ๋ว เดิมเป็นขุนพลเปิดม่านของเง๊กเซียน แต่ทำความผิดจึงถูกสาปให้ทรมานทุกวันโดยให้มีด 7 ด้ามตามแทงหัวใจ อยู่มาวันหนึ่งคิดการใหญ่จึงหนีดำลงไปใต้บาดาล และกลายเป็นพรายน้ำชอบจับผู้คนกินเป็นอาหาร ต่อมาได้พบพระถังซัมจั๋ง ได้รับฟังพระธรรมเทศนาจึงกลับตัวเป็นคนดี ออกติดตามไปอัญเชิญพระไตรปิฎกด้วย โดยมากจะรับหน้าที่แบกสัมภาระ มีอาวุธคือ พลั่วพระธรรม เป็นท่อนยาวด้านหนึ่งคล้ายเสี้ยวพระจันทร์ อีกด้านหนึ่งเป็นเหล็กสี่เหลี่ยมคล้ายจอบ หรือพลั่ว ภายหลังเสร็จสิ้นภารกิจไปอัญเชิญพระไตรปิฏกแล้ว จึงพ้นโทษกลับไปเป็นเทวดาบนสวรรค์ตามเดิม

**อ้างอิง**
หมวดหมู่:ตัวละครในไซอิ๋ว
หมวดหมู่:ตัวละครที่เป็นนายพล
ตำบลแตล

ตำบลแตล แตน เป็นตำบลหนึ่งตั้งอยู่ทางทิศตะวันตกเฉียงเหนือของอำเภอศีขรภูมิ จังหวัดสุรินทร์

**ประวัติ**
บ้านแตลเป็นหมู่บ้านหนึ่งที่มีประชาชนอาศัยอยู่หนาแน่นและมีอายุการตั้งหมู่บ้านมานานพร้อมกับชาวสุรินทร์ทั่วไปที่เป็นชาวกูย (ชาวส่วย) พื้นเพดั้งเดิม ตามประวัติของจังหวัดสุรินทร์กล่าวว่า ชาวตำบลแตลอพยพมาจากแขวงอัตตะปือ แขวงจำปาศักดิ์ และแขวงสาละวันซึ่งตั้งอยู่ตอนใต้ของประเทศลาว เข้ามาอยู่ในพื้นที่ที่เป็นจังหวัดสุรินทร์ในปัจจุบันตั้งแต่รัชสมัยสมเด็จพระนารายณ์มหาราช ราว พ.ศ. 2199–2231 และอพยพตามกันมาเรื่อย ๆ ผ่านพื้นที่จังหวัดอุบลราชธานีทางอำเภอโขงเจียม อำเภอวารินชำราบ อำเภอเดชอุดม อำเภอนาจะหลวย อำเภอน้ำยืน ผ่านพื้นที่จังหวัดศรีสะเกษ อำเภออุทุมพรพิสัย อำเภอเมือง อำเภอกันทรารมย์ อำเภอปรางค์กู่ อำเภอไพรบึง อำเภอขุขันธ์ อำเภอขุนหาญ อำเภอกันทรลักษ์ และผ่านจังหวัดสุรินทร์ กระจายอยู่ทุกอำเภอในจังหวัดสุรินทร์ ชาวบ้านแตลก็คงมาพร้อม ๆ กับชาวสุรินทร์ทั่วไป แต่มาตั้งถิ่นฐานที่บ้านแตลจริง ๆ ก็ในสมัยกรุงศรีอยุธยาตอนปลายต่อเนื่องสมัยต้นกรุงธนบุรี ประมาณ พ.ศ. 2303–2310 การอพยพไม่ได้ลงมาในคราวเดียวกัน คงอพยพตามกันมาเป็นระลอก จากเริ่มแรก 3 หลังคาเรือน จนกลายเป็นชุมชนใหญ่และอยู่ในเขตการปกครองของอำเภอท่าตูม ต่อมาปี พ.ศ. 2485 ได้อยู่ในเขตการปกครองของอำเภอศีขรภูมิ
องค์การบริหารส่วนตำบลแตลจัดตั้งขึ้นตามประกาศกระทรวงมหาดไทย ลงวันที่ 19 มกราคม พ.ศ. 2539 เรื่องการจัดตั้งองค์การบริหารส่วนตำบล โดยที่มาตรา 40 และมาตราที่ 41 แห่งพระราชบัญญัติสภาตำบลและองค์การบริหารส่วนตำบลในปีพุทธศักราช 2537 ได้บัญญัติให้จัดตั้งองค์การบริหารส่วนตำบล และให้โอนงบประมาณ ทรัพย์สิน สิทธิ สิทธิเรียกร้อง หนี้ และเจ้าหน้าที่ของสภาตำบลไปเป็นองค์การบริหารส่วนตำบล โดยยกฐานะจากสภาตำบลแตลเป็น องค์การบริหารส่วนตำบลแตล ตามประกาศราชกิจจานุเบกษา ฉบับประกาศทั่วไป เล่ม 113 ตอนที่ 9 ง ลงวันที่ 30 มกราคม พ.ศ. 2539 ทำให้การจัดตั้งองค์การบริหารส่วนตำบลทั้ง 2,142 แห่ง มีผลใช้บังคับในวันที่ 30 มีนาคม พ.ศ. 2539

**อ้างอิง**

**แหล่งข้อมูลอื่น**
  เว็บไซต์องค์การบริหารส่วนตำบลแตล
แตล
แตล
หมวดหมู่:อำเภอศีขรภูมิ
จู๊ด ลอว์

เดวิด จู๊ด เฮย์เวิร์ธ ลอว์ (David Jude Heyworth Law; เกิด 29 ธันวาคม ค.ศ. 1972) เป็นนักแสดงชาวอังกฤษ

**ประวัติ**
จู๊ด ลอว์เติบโตในลอนดอน เป็นลูกของ แมกกี และ ปีเตอร์ ลอว์ ที่มีอาชีพเป็นครู เขาได้เข้าร่วม National Youth Music Theatre เมื่อตอนอายุ 13 ปี และได้แสดงละครเวทีหลาย ๆ เรื่อง เช่น Joseph and the Technicolor Dreamcoat พออายุได้ 16 ปี ก็ออกจากโรงเรียน ได้รับบทเด็กวัยรุ่นที่หนีออกจากบ้านในละครโทรทัศน์เรื่อง Families ช่วงหลาย ๆ ปีต่อมา เขาได้รับบทในละครเวทีเดินสายแสดง เรื่อง Pygmalion และ The Fastest Clock in the Universe ในลอนดอน ในปี 1992 และยังมีผลงานทางโทรทัศน์ทั้งในอังกฤษและอเมริกาอย่าง ตอนหนึ่งของเรื่อง เชอร์ล็อก โฮมส์ ทางสถานีพีบีเอส และ  Mystery ในปี 1990 
ในปี 1994 เขาได้แสดงภาพยนตร์เรื่องแรกคือ Shopping แต่ล้มเหลวทางด้านรายได้ โดยเรื่องนี้เขาได้แสดงร่วมกับ ซาดี้ ฟรอสต์ ภรรยาที่แต่งงานกันในปี 1997 ทั้งสองมีลูกชายด้วยกันหนึ่งคน ชื่อ ราฟเฟอร์ตี้ ฟรอสต์ มีลูกชายอีกคนหนึ่ง เป็นลูกติด ชื่อ ฟินเลย์) และเมื่อเดือนตุลาคม ปี 2000 พวกเขาก็มีลูกคนที่สาม เป็นลูกสาว ชื่อว่า ไอริส แต่เขาได้หย่าร้างกับภรรยาในปี 2003
ในช่วงแรกของการแสดง จู๊ด ลอว์ ประสบความสำเร็จกับงานละครเวทีมากกว่างานภาพยนตร์ เขาแสดงละครเวทีลอนดอนเรื่อง Les Parents Terribles ในปี 1995 และในเรื่อง Indiscretions เขาได้รับการเสนอชื่อเข้าชิงรางวัล โทนี่ อวอร์ด ในฐานะนักแสดงนำชาย จากบทลูกชายที่มีเพศสัมพันธ์กับมารดาของตัวเอง นอกจากนี้เขายังได้แสดงภาพยนตร์อเมริกันหลายเรื่อง ในช่วงแรกๆ แต่ไม่ประสบความสำเร็จเท่าไรนัก ทั้งในเรื่องรายได้และเสียงวิจารณ์ จนในปี 1997 เขาได้แสดงในหนังยุคอนาคตเรื่อง Gattaca ที่แสดงนำโดย อีธาน ฮอว์ค และ อูม่า เธอร์แมน และ  เรื่องถัดมาเป็น Midnight in the Garden of Good and Evil ที่กำกับโดย คลินท์ อีสต์วูด และร่วมแสดงโดย เควิน สเปซีย์ และ จอห์น คูแซค และอีกเรื่องคือ Wilde ทั้งสามเรื่องที่กล่าวมาทำรายได้พอใช้ หลังจากนั้นเขาแสดงในหลังฟอร์มเล็กๆ อย่างเรื่อง I Love You, I Love You Not ที่แสดงกับ แคลร์ เดนส์ และ Music From Another Room ในปี 1998 และ The Wisdom of Crocodiles ในปี 1998 (ฉายในอเมริกาในปี 2000)
ต่อมาในปี 1999 เขาได้ก่อตั้งบริษัทสร้างภาพยนตร์ บริษัท เนเชอรัล ไนล่อน ร่วมกับเพื่อนนักแสดงอย่าง จอนนี่ ลี มิลเลอร์, อีวาน แมคเกรเกอร์ และ ฌอน เพิร์ทวี และภรรยาของเขา ฟรอสต์ สร้างภาพยนตร์เรื่องแรกคือ eXistenZ ซึ่ง ลอว์ แสดงคู่กับ เจนนิเฟอร์ เจสัน ลี และในปีต่อมาเขาได้รับเสนอชื่อเข้าชิงรางวัลออสการ์ในฐานะนักแสดงสมทบยอดเยี่ยม  จากบท ดิคกี้ กรีนลีฟ เรื่อง The Talented Mr. Ripley ซึ่งเขาประชันบทกับแมทท์ เดมอน, กวินเน็ธ พัลโทรว์ และเคต แบลนเชตต์
ในปี 1999 เขาแสดงในละครเวทีในลอนดอน เรื่อง Tis Pity She’s a Whore ส่วนในปี 2001 นี้ เขาประกบกับ เอ็ด แฮร์ริส และ โจเซฟ ไฟนส์ ในหนังดราม่าเกี่ยวกับสงครามโลกครั้งที่ 2 เรื่อง Enemy at the Gates 

**อ้างอิง**
  จู๊ด ลอว์ nangdee.com
หมวดหมู่:นักแสดงอังกฤษ
หมวดหมู่:บุคคลจากลอนดอนโบโรลูวิชัม
ธงชาติสหรัฐอาหรับเอมิเรตส์

ธงชาติสหรัฐอาหรับเอมิเรตส์ (علم الإمارات العربية المتحدة) เริ่มใช้อย่างเป็นทางการเมื่อ 2 ธันวาคม พ.ศ. 2514 ลักษณะเป็นธงสี่เหลี่ยมผืนผ้า ใช้สีพันธมิตรอาหรับสี่สี ได้แก่ สีแดง สีเขียว สีขาว และ สีดำ  โดยจัดให้มีแถบแนวตั้งสีแดงที่ด้านติดคันธง ความกว้างเป็น 1 ใน 5 ส่วนของด้านยาวธงทั้งหมด ส่วนที่เหลือแบ่งเป็นแถบสามสีตามแนวนอน อันได้แก่ สีเขียว สีขาว และสีดำ เรียงตามลำดับจากบนลงล่าง ความกว้างแต่ละแถบเท่ากัน 
สัญลักษณ์ในธงชาติสหรัฐอาหรับเอมิเรตส์มีความหมายดังนี้- สีเขียว หมายถึงความอุดมสมบูรณ์- สีขาว หมายถึงความเป็นกลาง- สีดำ หมายถึงปิโตรเลียม- สีแดง หมายถึงความแข็งแกร่งและความกล้าหาญ

**ธงสำคัญอื่นๆ**

**ธงรัฐเจ้าผู้ครองนคร**
รัฐเจ้าผู้ครองนครทั้เจ็ดนั้น มีธงประจำรัฐเป็นของตนเอง โดยชัก หรือ ประดับร่วมกับธงสหพันธรัฐ, ยกเว้นรัฐฟูไจราห์ใช้ธงสหพันธรัฐเป็นธงประจำรัฐของตน.
เดิมนั้นสีแดงเคยใช้เป็นธงของกลุ่มชาติรอบอ่าวเปอร์เซีย. ในสมัยรัฐในอารักขาของจักรวรรดิบริติช ตั้งแต่ ค.ศ. 1820, ต่อมาได้เพิ่มสีขาวบนธงพื้นสีแดง. โดยมีแบบอย่างมาจาก ธงชาติบาห์เรน และ ธงชาติกาตาร์, ธงเหล่านั้นใช้มาจนถึงสมัยการรวมชาติเอมิเรตส์เมื่อ พ.ศ. 2514.

**อาบูดาบี**
Flag of Abu Dhabi
ธงรัฐอาบูดาบี มีลักษณะเป็นธงพื้นสีแดงเกลี้ยง ประกอบสี่เหลี่ยมสีขาวขนาดย่อมที่มุมบนคันธง.

**ดูไบ และ อัจมาน**
ธงประจำรัฐรัฐดูไบ และ อัจมาน
ธงรัฐดูไบ และ รัฐอัจมาน ทั้งสองรัฐนั้นเดิมใช้ธงพื้นสีแดงเกลี้ยง. ต่อมาจึงได้เพิ่มแถบแนวตั้งสีแดงที่ด้านติดคันธง.


**ฟูไจราห์**
ธงชาติในฐานะธงสหพันธรัฐ เป็นธงประจำรัฐฟูไจราห์ธงประจำรัฐฟูไจราห์ ค.ศ. 1952 ถึง ค.ศ. 1961
ธงรัฐฟูไจราห์ เดิมใช้ธงพื้นสีแดงเกลี้ยงจนถึง ค.ศ. 1952 . ต่อมาได้เพิ่มขอบสีขาวลงบนธง ซึ่งธงผืนนี้ได้ใช้เป็นธงเรือของตน. ใช้สืบต่อมาถึงสมัยของ ชีคฮะมัด บิน มุฮัมมัด อัชชัรกี ได้ยกเลิกการใช้ธงแดงเกลี้ยง และ เปลี่ยนมาใช้ธงสหพันธรัฐเมื่อ ค.ศ. 1975.

**ราสอัลไคมาห์ และ ชาร์จาห์**
ธงประจำรัฐราสอัลไคมาห์ และ ชาร์จาห์
ธงรัฐราสอัลไคมาห์ และ รัฐชาร์จาห์ ใช้ธงพื้นสีขาวประกอบสี่เหลี่ยมสีแดงที่ตรงกลางธง.

**อุมม์อัลไกไวน์**
ธงประจำรัฐอุมม์อัลไกไวน์
ธงรัฐอุมม์อัลไกไวน์ เดิมใช้ธงประจำรัฐรัฐดูไบ และ อัจมาน ต่อมาได้มีการเพิ่มรูปดาวห้าแฉกสีขาว และ พระจันทร์เสี้ยว โดยปลายหันเข้าหาด้านเสาธง  มีลักษณะคล้ายกับธงชาติตุรกี.

**ดูเพิ่ม**
ตราแผ่นดินของสหรัฐอาหรับเอมิเรตส์
*อีชี บิลาดี

**อ้างอิง**

**แหล่งข้อมูลอื่น**
 title=ธงชาติสหรัฐอาหรับเอมิ​เรตส์-  ภาพการชักธงชาติสหรัฐอาหรับเอมิ​เรตส์ครั้งแรก วันที่ 2 ธันวาคม พ.ศ. 2514 date=2005-10-24 
หมวดหมู่:สัญลักษณ์ของประเทศสหรัฐอาหรับเอมิเรตส์
สหรัฐอาหรับเอมิ​เรตส์
อิชี บิลาดี

เพลงชาติสหรัฐอาหรับเอมิเรตส์ มีชื่อเรียกในภาษาอาหรับว่า "อิชี บิลาดี" (عيشي بلادي, Ishy Bilady: แปลว่า ประเทศของเราจงเจริญ) ประพันธ์โดย ซาอัด อับเดล วาฮับ (Saad Abdel Wahab) (ผู้เป็นหลานชายของมูฮัมหมัด อับเดล วาฮับ (Mohammed Abdel Wahab) นักร้องและนักประพันธ์เพลงชาวอียิปต์) ทำนองของเพลงนี้ได้รับการรับรองอย่างเป็นทางการมานับตั้งแต่ ค.ศ. 1971

**เนื้อร้อง**

**อ้างอิง**

**แหล่งข้อมูลอื่น**
 United Arab Emirates: Ishy Bilady - Audio of the national anthem of United Arab Emirates, with information and lyrics ( archive link)- Instrumental version of "Tahiat Alalam" in RealAudio- Vocal version of "Ishy Bilady".
สหรัฐอาหรับเอมิ​เรตส์
หมวดหมู่:สัญลักษณ์ของประเทศสหรัฐอาหรับเอมิเรตส์
หมวดหมู่:เพลงภาษาอาหรับ
ณวัฒน์ กุลรัตนรักษ์

ณวัฒน์ กุลรัตนรักษ์ (เกิด 10 กรกฎาคม พ.ศ. 2521) ชื่อเล่น ป้อง เป็นนักแสดง นายแบบ พิธีกรชาวไทยเชื้อสายจีน เข้าวงการจากการเป็นหนุ่มแพรวปี 2000 หลังจากนั้นเขาเซ็นสัญญาเป็นนักแสดงกับบริษัท เอ็กแซ็กท์ จำกัด โดยมีผลงานแรกคือละครเรื่อง เลือดหงส์

**ประวัติ**
ณวัฒน์จบระดับมัธยมที่โรงเรียนเซนต์คาเบรียล ระดับปริญญาตรีที่คณะเศรษฐศาสตร์ มหาวิทยาลัยเกษตรศาสตร์ และระดับปริญญาโทที่คณะเศรษฐศาสตร์ จุฬาลงกรณ์มหาวิทยาลัย ก่อนเข้าวงการบันเทิง เคยรับราชการเป็นนักเศรษฐกรประจำ สำนักงานบริหารหนี้สาธารณะ กระทรวงการคลัง

**จุดยืนทางการเมือง**
ณวัฒน์วิพากษ์วิจารณ์การทำงานของประยุทธ์ จันทร์โอชาหลังจากเกิดเหตุกราดยิงที่จังหวัดนครราชสีมา พ.ศ. 2563 โดยมองว่าเป็นพฤติกรรมที่ไม่เหมาะสมกับสถานการณ์  ทั้งยังเรียกร้องวัคซีนที่ดีให้กับประชาชนในช่วงการระบาดทั่วของโควิด-19 ในประเทศไทย  และยังวิพากษ์วิจารณ์การทำงานของประยุทธ์และเรื่องอื่น ๆ ในหลาย ๆ ครั้ง  ทั้งยังสนับสนุนการประท้วงในประเทศไทย พ.ศ. 2563–2564 และต่อต้านการใช้ความรุนแรงในการปราบปรามผู้ชุมนุมประท้วง

**ผลงาน**

**ละครโทรทัศน์**

**มิวสิกวิดีโอ**

**ภาพยนตร์ **

**พิธีกร**
 The Golden Song เวทีเพลงเพราะ ฤดูกาลที่ 1 ร่วมกับ กิตติ เชี่ยววงศ์กุล (ช่องวัน 31)- เศรษฐีป้ายแดง (ไทยรัฐทีวี)

**รางวัล**

**อ้างอิง**

**แหล่งข้อมูลอื่น**
 PongNawat- pongnawat
หมวดหมู่:บุคคลจากกรุงเทพมหานคร
หมวดหมู่:นักแสดงชายชาวไทย
หมวดหมู่:ชาวไทยเชื้อสายจีน
หมวดหมู่:บุคคลจากโรงเรียนเซนต์คาเบรียล
หมวดหมู่:บุคคลจากคณะเศรษฐศาสตร์ มหาวิทยาลัยเกษตรศาสตร์
หมวดหมู่:นิสิตเก่าคณะเศรษฐศาสตร์ จุฬาลงกรณ์มหาวิทยาลัย
หมวดหมู่:บุคคลจากคณะเศรษฐศาสตร์ จุฬาลงกรณ์มหาวิทยาลัย
หมวดหมู่:ศิลปินที่สนับสนุนการประท้วงในประเทศไทย พ.ศ. 2563–2564
ตราแผ่นดินของเลบานอน

ตราแผ่นดินของเลบานอน (شعار لبنان) มีลักษณะเป็นรูปโล่อาร์มลายธงชาติเลบานอนพาดตามแนวทแยงจากขวาลงมาซ้าย (bend sinister) กลางแถบสีขาวมีรูปต้นซีดาร์สีเขียวอย่างที่ปรากฏในธงชาติ 
นิยามของตราอย่างเป็นทางการตามหลักวิชามุทราศาสตร์ (Heraldry) มีดังนี้

**อ้างอิง**
ลเบานอน
หมวดหมู่:ประเทศเลบานอน
วิกิพีเดีย:โครงการวิกิเทนนิส

right
โครงการวิกิเทนนิส จัดตั้งขึ้นเพื่อพยายามที่จะปรับปรุงคุณภาพ รวบรวมเรื่องราวทั้งในด้านสาระและเนื้อหา ครอบคลุมเกี่ยวกับ เทนนิส ซึ่งทุกคนสามารถมีส่วนร่วมได้ง่าย ๆ ดังนี้ - ร่วมแก้ไข เพิ่มเติมข้อมูลได้ทุกหน้า - ถ้าคุณยังใหม่กับวิกิพีเดีย ขอแนะนำให้อ่านวิธีการใช้งานที่ การเริ่มต้น นโยบายวิกิพีเดีย และ คำสั่งพื้นฐานในวิกิพีเดีย- ช่วยโปรโมตในเว็บอื่น ให้ทำลิงก์มาที่ http://th.wikipedia.org/wiki/wikitennis

**สมาชิกปัจจุบัน**
 B20180 15:44, 27 กุมภาพันธ์ 2555 (ICT)- Thai.60 22:11, 18 พฤศจิกายน 2560 (ICT)- buileducanh

ทเทนนิส
แพทริเซีย คอร์นเวล

แพทริเซีย คอร์นเวล (Patricia Cornwell) 9 มิถุนายน พ.ศ. 2499 คือนักเขียนนวนิยายแนวสืบสวนสอบสวนชื่อดัง เธอเป็นที่รู้จักในงานเขียนซี่รีชุด คุณหมอเคย์ สการ์เพตตา เกิดที่ไมอามี่ ฟลอริดา หลังจากเรียนจบจากวิทยาลัยเดวิดสันในปี 1979 ได้เริ่มทำงานให้กับหนังสือพิมพ์ชาร์ล็อตต์ ออบเซิร์ฟเวอร์ จนได้รับรางวัลการรายงานข่าวเชิงสืบสวนและเจาะลึกจากสมาคมนักหนังสือพิมพ์ แห่งนอร์ทแคโรไลนาสำหรับสารคดีชุดเกี่ยวกับโสเภณีและอาชญากรรมในกลางเมืองชา ร์ล็อตต์ ระหว่างปี 1984-1990 เป็นผู้เขียนรายงานทางวิชาการและนักวิเคราะห์งานคอมพิวเตอร์ที่สำนักงานหัว หน้าแพทย์ชันสูตรศพในริชมอนด์ เวอร์จิเนีย

**งานเขียน**

**นวนิยายชุดคุณหมอเคย์ สการ์เพตตา**
 Postmortem  ศพ (1990) ISBN 0-684-19141-5- Body of Evidence  ฆ่าเพราะรัก (1991) ISBN 0-684-19240-3- All That Remains  คู่รัก คู่มรณะ (1992) ISBN 0-684-19395-7- Cruel and Unusual  โทษประหาร (1993) ISBN 0-684-19530-5- The Body Farm  เหยื่อมายา (1994) ISBN 0-684-19597-6- From Potter's Field ล่าฆาตการโหด (1995) ISBN 0-684-19598-4- Cause of Death  ลัทธิมรณะ (1996) ISBN 0-399-14146-4  - Unnatural Exposure  ไวรัสมฤตยู (1997) ISBN 0-399-14285-1- Point of Origin  ปริศนาโหด (1998) ISBN 0-399-14394-7- Black Notice  ใบสั่งปริศนา (1999) ISBN 0-399-14508-7- The Last Precinct  ภาพลวง (2000) ISBN 0-399-14625-3- Blow Fly  มืออำมหิต (2003)ISBN 0-399-15089-7 - Trace  ร่องรอยสยอง (2004) ISBN 0-399-15219-9- Predator  ปมจิตโหด (2005) ISBN 0-399-15283-0- Book of the Dead  (2007) ISBN 0-399-15393-4- Scarpetta (2008) ISBN 0-316-73314-8- The Scarpetta Factor (2009) ISBN 0-399-15639-9- Port Mortuary (2010) ISBN 0-399-15721-2- Red Mist (2011) 978-0399-15802-5- The Bone Bed (2012)
** ตัวเอียงภาษาไทยหมายถึงมีการแปลเป็นภาษาไทย จัดจำหน่ายโดยสำนักพิมพ์นานมีบุคส์

**นวนิยายชุดแอนดี้ บราซิล**
 Hornet's Nest (1997 : Andy Brazil) ISBN 0-399-14228-2- Southern Cross (1999 : Andy Brazil) ISBN 0-399-14465-X- Isle of Dogs (2001 : Andy Brazil) ISBN 0-399-14739-X

**นวนิยายชุดวิน การาโน่**
 At Risk เสี่ยง (2006 : Win Garano Series) ISBN 0-399-15362-4- The Front (2008 : Win Garano Seires) ISBN 0-399-15418-3
** ตัวเอียงภาษาไทยหมายถึงมีการแปลเป็นภาษาไทย จัดจำหน่ายโดยสำนักพิมพ์นานมีบุคส์

**อื่นๆ**
 A Time for Remembering (1983 : Biography of Ruth Bell Graham; later reissued as Ruth: A Portrait) ISBN 0-06-061685-7- Ruth,A Portrait : The Story of Ruth Bell Graham, Doubleday  (1997 : Non-Fiction Series) ISBN 978-0385-48900-3- Life's Little Fable (1999 : children's book) ISBN 0-399-23316-4- Portrait of A Killer : Jack the Ripper – Case Closed (2002 : Non-Fiction Series) ISBN 0-399-14932-5- Food To Die For : Secrets from Kay Scarpetta’s Kitchen (2002 : Non-Fiction Series) ISBN 0-399-14799-3
หมวดหมู่:นักเขียนชาวอเมริกันที่มีความหลากหลายทางเพศ
หมวดหมู่:นักเขียนนวนิยายชาวอเมริกัน
หมวดหมู่:บุคคลจากไมแอมี
หมวดหมู่:นักเขียนนวนิยายที่มีความหลากหลายทางเพศ
จักรพรรดิเซฺวียนเต๋อ

จักรพรรดิหมิงเซฺวียนเต๋อจง หรือ จู จานจี (j=; 16 มีนาคม 1399 - 31 มกราคม 1435) เป็นจักรพรรดิองค์ที่ 5 แห่งราชวงศ์หมิง ครองราชย์ตั้งแต่ ค.ศ. 1425 ถึง ค.ศ. 1435 นามศักราชของพระองค์ "เซฺวียนเต๋อ" แปลว่า "การประกาศคุณงามความดี" ปกครองในช่วงเวลาที่ค่อนข้างสงบสุขในประวัติศาสตร์หมิง พระองค์ยังชื่นชอบการวาดภาพและวรรณกรรมอีกด้วย จักรพรรดิทรงลดภาษีแก่เกษตรกรที่มีภาระหนัก และพยายามกวาดล้างการทุจริตจากผู้มีรายได้ ความพยายามของพระองค์ในการปฏิรูประบบคุณธรรมภายในกองทัพไม่ประสบผลสำเร็จและพระองค์ถูกบังคับให้ยอมรับเอกราชของเวียดนามเมื่อภัยคุกคามจากมองโกลเบี่ยงเบนความสนพระทัยของพระองค์

**พระราชประวัติ**
เจ้าชายจู จานจี เป็นพระราชโอรสองค์โตของจักรพรรดิหงซี และจักรพรรดินีเฉิงเซี่ยวเจา พระอัยกา (ปู่) คือจักรพรรดิหย่งเล่อ มีความหวังสูงว่าพระองค์อาจมีส่วนสำคัญในการช่วยเหลือเจ้าชายรัชทายาทจู เกาชื่อ พระราชบิดาของพระองค์

**อ้างอิง**
1435
หมวดหมู่:บุคคลที่เกิดในปี พ.ศ. 1942
เซฺวียนเต๋อ
สถานีย่อย:คณิตศาสตร์/ภาพยอดเยี่ยม มิถุนายน 2551

350px
สามเหลี่ยมในเรขาคณิตทรงกลมจะมีผลรวมของมุมภายในมากกว่า 180 องศา
มิรเรอร์เคิลเวิลด์

มิรเรอร์เคิลเวิลด์ (Mirrorcle World) เป็นซิงเกิลที่ 44 ของอายูมิ ฮามาซากิ ออกจำหน่ายในวันที่ 8 เมษายน พ.ศ. 2551 โดยเพลง "มิรเรอร์เคิลเวิลด์" เป็นเพลงเต็มของเพลง "มิรเรอร์" ในอัลบั้ม กิลตี ของอายูมิ  โดยมิวสิกวีดีโอถ่ายทำที่กรุงปารีส ประเทศฝรั่งเศส
"มิรเรอร์เคิลเวิลด์" แบ่งออกเป็น 2 แบบเพื่อฉลองครบรอบ 10 ปีของอายูมิในวงการเพลง  โดยมี 2 ฉบับ คือ "ฉบับยู" และ "ฉบับดีเพนด์ออนยู"
เพลง "มิรเรอร์เคิลเวิลด์" เป็นเพลงประกอบโฆษณากล้องถ่ายรูปดิจิทัลของพานาโซนิค  โดยมีการถ่ายทำโฆษณานี้ที่เมืองเวนิสในประเทศอิตาลี
เดือนพฤษภาคม พ.ศ. 2551 ซิงเกิล "มิรเรอร์เคิลเวิลด์" ได้รับรางวัลแผ่นเสียงทองคำขาวจาก RIAJ  หลังจากได้ครั้งสุดท้ายในซิงเกิล "บลูเบิร์ด" เมื่อปี พ.ศ. 2549 

**รายชื่อเพลง**

**ฉบับยู**
1. Mirrorcle World (Original Mix)
2. Life (Original Mix)
3. YOU (10th Anniversary version)
4. Mirrorcle World (Instrumental)
5. Life (Instrumental)
6. YOU (10th Anniversary version-Instrumental-)

**ฉบับดีเพนด์ออนยู**
1. Mirrorcle World (Original Mix)
2. Life (Original Mix)
3. Depend on you (10th Anniversary version)
4. Mirrorcle World (Instrumental)
5. Life (Instrumental)
6. Depend on you (10th Anniversary version-Instrumental-)

**มิวสิกวีดีโอ**
1. Mirrorcle World (Music Video) 
2. Mirrorcle World (Making Clip)

**การแสดงสด**
24 มีนาคม พ.ศ. 2551 - CDTV x Sakas! - "Mirrorcle World"
*31 มีนาคม พ.ศ. 2551 - HEY! HEY! HEY! - "Mirrorcle World"
*24 กันยายน พ.ศ. 2551 - CDTV - "Mirrorcle World" และ "SURREAL"
*29 กันยายน พ.ศ. 2551 - HEY! HEY! HEY! - "Mirrorcle World" 
*3 ตุลาคม พ.ศ. 2551 - Music Station - "Mirrorcle World"
*31 ธันวาคม พ.ศ. 2551 - 59th Kouhaku Utagassen - "Mirrorcle World"

**ชาร์ต**
ชาร์ตออริกอน 

**อ้างอิง**
หมวดหมู่:เพลงในปี พ.ศ. 2551
หมวดหมู่:เพลงญี่ปุ่น
หมวดหมู่:เพลงของอายูมิ ฮามาซากิ
หมวดหมู่:ซิงเกิลอันดับที่ 1 ออริกอนชาร์ต
แม่แบบ:ตารางอากาศ/doc

แม่แบบ ตารางอากาศ นี้ ใช้สำหรับแสดงข้อมูลสภาพภูมิอากาศ ณ ตำแหน่งใด ๆ ที่ตรวจวัดมาแล้วในรอบปี ซึ่งจะแสดงอุณหภูมิสูงสุด อุณหภูมิต่ำสุด และปริมาณน้ำฝน/หยาดน้ำฟ้า ในแต่ละเดือนในรอบปี สำหรับรายละเอียดเพิ่มเติมเกี่ยวกับการอ่านและการแปลผล โปรดดูที่นี่
ในเอกสารฉบับนี้ จะกล่าวถึงวิธีการใส่แม่แบบนี้ลงในหน้าบทความ หน้าผู้ใช้ และหน้าอื่น ๆ ที่ต้องการในวิกิพีเดีย

**วิธีการใส่ตารางแสดงสภาพภูมิอากาศ**
ให้ใส่โค้ดตามรูปแบบต่อไปนี้ แล้วกรอกข้อมูลให้ครบ ในส่วนของตำแหน่ง ถ้าไม่ระบุ (หรือระบุว่าไม่กำหนด) ตารางก็จะฝังตัวลงในหน้าที่ท่านใส่ โดยไม่มีการตัดคำเลี่ยงอ้อมตาราง (ดูตัวอย่างด้านล่าง) ส่วนหน่วยวัด หากท่านไม่ระบุ ก็จะถือว่าท่านได้เลือกหน่วยในมาตราเมตริก (องศาเซลเซียสและมิลลิเมตร) ดังนั้นกรณีที่ท่านใช้ข้อมูลในระบบอังกฤษ (องศาฟาเรนไฮต์และนิ้ว) ต้องระบุส่วนนี้ด้วยทุกครั้ง ส่วนแหล่งข้อมูล ให้ระบุแหล่งข้อมูลที่ท่านได้ข้อมูลมา
เมื่อบันทึกหรือดูตัวอย่าง อุณหภูมิและปริมาณน้ำฝนทั้งในหน่วยเมตริกและอังกฤษจะปรากฏขึ้น ข้อควรระวังก็คือ ในส่วนของอุณหภูมิและปริมาณน้ำฝนต้องเติมเฉพาะตัวเลขเท่านั้น
สำหรับชื่อสถานที่หรือเมือง หากมีคำขยายแสดงเขตปกครอง เช่น จังหวัด รัฐ มณฑล ฯลฯ ให้เติมในส่วนของชื่อสถานที่หรือเมือง ซึ่งหากท่านต้องการทำลิงก์เชื่อมโยง ท่านต้องใส่โค้ดสำหรับลิงก์ลงในชื่อสถานที่เอง 

**ตัวอย่าง**

**ถ้าใส่ตำแหน่งเป็น "ซ้าย"**

**ถ้าใส่ตำแหน่งเป็น "ขวา"**

**ถ้าใส่ตำแหน่งเป็น "ไม่กำหนด"**

**ถ้าใช้มาตราอังกฤษ ===
สถานีย่อย:คณิตศาสตร์/บทความยอดเยี่ยม มิถุนายน 2551

left
ในทางคณิตศาสตร์ เศษส่วน คือความสัมพันธ์ตามสัดส่วนระหว่างชิ้นส่วนของวัตถุหนึ่งเมื่อเทียบกับวัตถุทั้งหมด เศษส่วนประกอบด้วย ตัวเศษ หมายถึงจำนวนชิ้นส่วนของวัตถุที่มี และตัวส่วน หมายถึงจำนวนชิ้นส่วนทั้งหมดของวัตถุนั้น ตัวอย่างเช่น 4 อ่านว่า เศษสามส่วนสี่ หรือ สามในสี่ หมายความว่า วัตถุสามชิ้นส่วนจากวัตถุทั้งหมดที่แบ่งออกเป็นสี่ส่วนเท่าๆ กัน นอกจากนั้น การแบ่งวัตถุสิ่งหนึ่งออกเป็นศูนย์ส่วนเท่า ๆ กันนั้นเป็นไปไม่ได้ ดังนั้น 0 จึงไม่สามารถเป็นตัวส่วนของเศษส่วนได้ อ่านต่อ...
----
บทความยอดเยี่ยมก่อนหน้านี้: ควน เด เอร์เรรา - ลูกบาศก์ของรูบิค - รูปสามเหลี่ยม
ที่เก็บถาวร
แม่แบบ:ตารางอากาศ/วิธีอ่าน

สำหรับแผนภูมิแสดงสถิติจากการสังเกตภูมิอากาศ ณ สถานที่หนึ่ง ๆ นั้น มีแถบสีแดงสำหรับแสดงอุณหภูมิสูงสุดและต่ำสุดในแต่ละเดือน แถบสีฟ้าแสดงปริมาณน้ำฝนและหยาดน้ำฟ้า (น้ำฝนรวมถึงหิมะและลูกเห็บ)โดยเฉลี่ยในแต่ละเดือน เส้นจาง ๆ สีเทา เป็นเส้นสำหรับอ้างอิงที่จุดเยือกแข็งของน้ำ ( 0 องศาเซลเซียสหรือ 32 องศาฟาเรนไฮต์)
จากตารางเราจะเห็นได้ว่า เมืองโตเกียว ประเทศญี่ปุ่นมีอากาศเย็นถึงค่อนข้างอบอุ่น ช่วงอุณหภูมิสูงสุดอยู่ในเดือนกรกฎาคมและสิงหาคม ซึ่งซีกโลกเหนือหันเอนเข้าหาดวงอาทิตย์ ในเมืองลาบวน ประเทศมาเลเซีย  ซึ่งตั้งอยู่ในเขตศูนย์สูตร อุณหภูมิแทบจะไม่เปลี่ยนแปลงเลย มีฤดูแล้งสั้น  ๆ ช่วงต้นปี ตามด้วยฤดูฝนที่มีฝนมาก ส่วนในเมืองกุสโก ประเทศเปรู ซึ่งอยู่ในเขตศูนย์สูตรแต่เป็นที่สูง สภาพอากาศก็ไม่เปลี่ยนแปลงมากนัก แต่ปริมาณฝนยังนับว่าน้อยกว่าเมืองลาบวน
โรงเรียนประสารวิทยา

โรงเรียนประสารวิทยา เป็นโรงเรียนเอกชนประเภทสามัญศึกษา สังกัดสำนักบริหารงาน คณะกรรมการส่งเสริมการศึกษาเอกชน กระทรวงศึกษาธิการ ตั้งอยู่เลขที่ 162/5 หมู่ 14 ถนนเทศบาล 8 ตำบลสีคิ้ว อำเภอสีคิ้ว จังหวัดนครราชสีมา จัดตั้งขึ้นโดยนางเครือวัลย์ วัลลิภากร ตามพระราชบัญญัติโรงเรียนเอกชน ใบอนุญาตเลขที่ 6 / 2523 ลงวันที่ 22 พฤษภาคม พ.ศ. 2523 มีเนื้อที่ 2 ไร่ 2 งาน 24 ตารางวา เปิดดำเนินการสอนตั้งแต่ระดับก่อนประถมศึกษา จนถึงระดับประถมศึกษาปีที่ 6 โดยมี นางเครือวัลย์ วัลลิภากร เป็นผู้รับใบอนุญาตและครูใหญ่ ความจุนักเรียนครั้งแรก 450 คน
ปัจจุบันโรงเรียนประสารวิทยา บริหารงานโดย นางจินตนา ลวิตรังสิมา เป็นผู้รับใบอนุญาต และ ผู้จัดการ นางสาวปิยนุช ด่านกุล เป็นผู้อำนวยการสถานศึกษา เปิดดำเนินการสอนตั้งแต่ระดับปฐมวัยจนถึงมัธยมศึกษาปีที่ 3 ความจุนักเรียน 1,680 คน มีเนื้อที่ 13 ไร่ มีอาคารเรียน 5 หลัง อาคารเอนกประสงค์ 2 หลัง มีห้องประกอบการเรียนการสอน คือ ห้องปฏิบัติการทางภาษา ( Sound Lab ) ห้องนาฏศิลป์ ห้องวิทยาศาสตร์ ห้องสมุด ห้องเตรียมความพร้อมเด็กปฐมวัย ห้องดนตรีไทยและดนตรีสากล ห้องจริยธรรม ห้องศิลปะ ห้องปฏิบัติการคอมพิวเตอร์ และ จัดให้มีการเรียนการสอนว่ายน้ำสำหรับเด็กชั้นอนุบาลปีที่ 2 ถึง ชั้นประถมศึกษาปีที่ 3 โรงเรียนได้รับการคัดเลือกให้เป็น สถานศึกษาที่ได้รับรางวัลพระราชทานระดับก่อนประถมศึกษา (ขนาดใหญ่) 
ปัจจุบันมีหลักสูตร IEP ดำเนินการสอนโดยครูต่างชาติ และมีการสอนภาษาจีนให้กับนักเรียนอีกด้วย
ตราประจำโรงเรียน คือ รูปเทียนอยู่ในวงรี เปล่งรัศมี อักษรย่อ ป.ว. ทับต้นเทียน ใต้ต้นเทียนมีชื่อโรงเรียนอยู่ในกรอบรองรับ
ปรัชญาของโรงเรียน คือ "เรียนดี มีวินัย ใฝ่คุณธรรม นำพัฒนาการ"

**อ้างอิง**
หมวดหมู่:โรงเรียนในอำเภอสีคิ้ว
หมวดหมู่:โรงเรียนเอกชนในจังหวัดนครราชสีมา
หมวดหมู่:โรงเรียนที่ก่อตั้งในปี พ.ศ. 2523
วิกิพีเดีย:เสนอบทความคัดสรร/มหาวิทยาลัยนเรศวร

=== มหาวิทยาลัยนเรศวร**
มหาวิทยาลัยนเรศวร ถูกเสนอเมื่อ 16 มีนาคม พ.ศ. 2551 และจะได้รับการพิจารณาภายในวันที่ 13 เมษายน พ.ศ. 2551
 เสนอชื่อ Wonton2ton 04:00, 16 มีนาคม 2551 (ICT)
สนับสนุน 
# เห็นด้วยครับ -- Olandores 1:30, 30 มีนาคม 2551 (ICT)
# สนับสนุนค่ะ เนื้อหาครบถ้วนดีค่ะ -- Blackkitty 19:00, 9 เมษายน 2551 (ICT)
# เหมาะสม --Sry85 15:29, 12 เมษายน 2551 (ICT)
# ^_^ --25px    ผู้ใช้ Tmd | พูดคุย 17:00, 13 เมษายน 2551 (ICT)
คัดค้าน
#
#
เสนอแนะการปรับปรุง
# บทความที่ยังไม่ได้สร้าง แดง ๆ  เยอะไปหน่อยนะเค้าว่า--Blacknut 11:54, 24 มีนาคม 2551 (ICT)
#* ผมก็ว่างั้น --30px    ผู้ใช้ Tmd | พูดคุย 13:26, 27 มีนาคม 2551 (ICT)
#* พยายามแก้ไขให้อยู่ครับ wonton2ton 20:00, 4 เมษายน 2551 (ICT)
#** แก้ไขให้แล้วครับ wonton2ton 11:00, 7 เมษายน 2551 (ICT)
#* การแก้ลิงก์แดง ไม่ใช่ลบลิงก์ออกนะครับ แต่หมายถึงการทำให้ลิงก์แดงให้เป็นลิงก์เขียวซึ่งใช้งานได้ ตัวอย่างเช่น นายกสภามหาวิทยาลัย, อธิการบดี ฯลฯ ลิงก์แดงสำคัญตรงนี้ไม่ควรลบออก แต่ควรจะเป็นสร้างบทความใหม่ขึ้นมาครับ --25px    ผู้ใช้ Tmd | พูดคุย 15:51, 8 เมษายน 2551 (ICT)
#** บทความคัดสรรบางบทความยังมีลิงค์แดงอยู่เยอะแยะ ที่เหลืออยู่แค่นี้ไม่น่าจะเป็นปัญหามากค่ะ  -- Blackkitty 19:00, 9 เมษายน 2551 (ICT)
# งานวิจัย จากข้อมูลในหัวข้อ อันดับมหาวิทยาลัย ที่กล่าวว่าเป็นอันดับ 9 ของประเทศ และเป็นอันดับ 2 ในด้านการวิจัยสาขาศึกษาศาสตร์และครุศาสตร์ น่าจะมีรายละเอียดสำหรับงานวิจัยบ้างว่าเป็นอย่างไร ดูได้จากบทความ จุฬาลงกรณ์มหาวิทยาลัย เป็นตัวอย่าง --Sry85 22:41, 9 เมษายน 2551 (ICT)
#* เพิ่มเติมข้อมูลในส่วนของงานวิจัยเรียบร้อยแล้วครับ --Wonton2ton 3:00, 12 เมษายน 2551 (ICT)
# น่าจะมีหัวข้อ ชีวิตในมหาวิทยาลัย  ที่มีพูดเรื่อง การใช้ชีวิตมหาวิทยาลัย การรับน้อง ชมรม ซึ่งอาจจะเป็นหัวข้อใหญ่ของ หัวข้อย่อย กิจกรรมและประเพณีของมหาวิทยาลัย รวมถึง การพักอาศัยของนิสิต  ก็อาจเป็นหัวข้อย่อยในนี้ และอยากให้ลองเรียบเรียงการเขียน ให้ดูไม่เป็นข้อๆ ดูเป็นเกร็ดความรู้ไปหน่อย (หมายถึง หัวข้อย่อย การพักอาศัยของนิสิต)--Sry85 22:49, 9 เมษายน 2551 (ICT)
#* ในส่วนนี้แก้ไขปรับปรุงตามคำแนะนำแล้วครับ นอกจากนี้ผมยังรวมเนื้อหาในส่วนของพื้นที่มหาวิทยาลัยส่วนต่างๆ และสถานที่สำคัญเข้าเป็น "พื้นที่มหาวิทยาลัย" โดยแบ่งหัวข้อย่อยเป็น "พื้นที่การศึกษา" และ "สถานที่สำคัญภายในมหาวิทยาลัย" --Wonton2ton 3:00, 12 เมษายน 2551 (ICT)
โมแกเล-อึมแบมเบ

ไฟล์:Mokele-mbembe ill artlibre jnl.png|thumb|250px|ภาพวาดโมแกเล-อึมแบมเบ
โมแกเล-อึมแบมเบ (Mokèlé-mbèmbé; ลิงกาลา: Mokɛle-mbɛmbe) เป็นชื่อเรียกของสัตว์ลึกลับขนาดใหญ่ที่พบในหนองน้ำหรือทะเลสาบของตอนกลางของทวีปแอฟริกา ได้แก่บริเวณลุ่มแม่น้ำคองโกของประเทศแคเมอรูน, สาธารณรัฐคองโก, สาธารณรัฐประชาธิปไตยคองโก และแซมเบีย โมแกเล-อึมแบมเบมีรูปร่างคล้ายไดโนเสาร์จำพวกซอโรพอด เช่น แบรคิโอซอรัสหรือบรอนโตซอรัส โดยชื่อนี้เป็นภาษาลิงกาลามีความหมายว่า "ผู้เดียวที่หยุดการไหลของน้ำได้"
โมแกเล-อึมแบมเบเป็นสัตว์ที่อยู่ในตำนานเล่าขานของชนเผ่าพื้นเมือง เช่น ปิกมี ว่าเป็นสัตว์ดุร้าย มักทำร้ายคนหรือสัตว์ที่เข้าใกล้ตัว โดยจะฆ่าให้ถึงตายแต่จะไม่กิน มีรายงานการพบเห็นอย่างเป็นทางการครั้งแรกใน ค.ศ. 1766 โดยบาทหลวงชาวฝรั่งเศสที่เข้าไปเผยแพร่ศาสนาในแคเมอรูนชื่อ ลีแว็ง บอนาว็องตูร์ ว่าพบเห็นรอยเท้าขนาด 3 ฟุต ที่มีนิ้วเท้า 3 นิ้ว ริมแม่น้ำ พร้อมกับเรื่องเล่าจากชาวพื้นเมือง จากนั้นก็มีรายงานการพบเห็นอีกครั้งต่อมาในปี ค.ศ. 1909 โดยพอล กราตซ์ ได้บันทึกว่าเขาพบโมแกเล-อึมแบมเบในขณะที่มันว่ายน้ำอยู่ในบึงอย่างสบายอารมณ์ใกล้กับทะเลสาบบังเวอูลูของประเทศแซมเบีย และเรียกชื่อมันว่า อึนซังกา (Nsanga)
จากนั้นก็มีการอ้างว่าพบเห็นอีกหลายครั้ง โดยนักสำรวจหรือนักผจญภัยชาวตะวันตกในอีกหลายปีต่อมา จนกระทั่งในทศวรรษที่ 90 มีปฏิบัติการตามล่าอย่างจริงจังถึง 2 ครั้งใหญ่  รวมทั้งมีการบันทึกภาพได้ด้วยในระยะไกลโดยนักท่องเที่ยวชาวญี่ปุ่น ใน ค.ศ. 1988 และพบสิ่งที่คล้ายรอยเท้า แต่ก็ยังไม่มีใครพบหลักฐานหรือสิ่งที่ยืนยันได้จะจะจริง ๆ แต่พอสรุปรูปร่างและขนาดของโมแกเล-อึมแบมเบได้ว่า มีความยาวลำตัว 5-10 เมตร คอยาว 1.6-3.3 เมตร หางยาว 1.6-3.3 เมตร มีผิวสีน้ำตาลแดง ไม่มีเกล็ด กินพืช 2 ชนิดเป็นอาหาร การพบเห็นครั้งสุดท้ายเกิดขึ้นเมื่อเดือนเมษายน ค.ศ. 2000 ในประเทศแคเมอรูน โดยเจ้าหน้าที่พิทักษ์ป่าแคเมอรูน 2 คนมีความเชื่อว่าเนื้อโมแกเล-อึมแบมเบมีอาถรรพ์ด้วย เนื่องจากมีเรื่องเล่าว่าเผ่าปิกมีกลุ่มหนึ่งได้ฆ่ามันและกินเนื้อของมัน แล้วจู่ ๆ ทุกคนที่ได้กินเนื้อของมันได้ตายอย่างลึกลับทุกคน ปัจจุบันคาดว่า โมแกเล-อึมแบมเบอาจสูญพันธุ์ไปแล้วก็เป็นได้

**วัฒนธรรมร่วมสมัย**
เรื่องราวของโมแกเล-อึมแบมเบได้ถูกอ้างอิงถึงในภาพยนตร์ในปี ค.ศ. 2012 เรื่อง The Dinosaur Project
นอกจากนี้แล้วชื่อของโมแกเล-อึมแบมเบยังได้ถูกตั้งเป็นชื่อวิทยาศาสตร์ของปลาน้ำจืดจำพวกปลาไบเคอร์ ซึ่งเป็นฟอสซิลที่มีชีวิตจำพวกหนึ่ง ที่พบในทวีปแอฟริกาด้วย คือ Polypterus mokelembembe 

**อ้างอิง**

**แหล่งข้อมูลอื่น**
 http://www.mokelembembe.com/ date=2003-10-20 -  วิดีโอคลิปของสิ่งที่นักท่องเที่ยวชาวญี่ปุ่นถ่ายไว้ได้-  รายงานจากบีบีซี 
หมวดหมู่:สัตว์ประหลาดทะเลสาบ
หมวดหมู่:สัตว์ในนิยาย
ศานตนุ

ท้าวศานตนุ  เป็นโอรสของราชาประตีปะ ซึ่งครองกรุงหัสตินาปุระ แคว้นกุรุ ส่วนตัวของท้าวศานตนุ มีพี่น้องรวมอุทร 3 คน คือ เทวาปิ (ภายหลังได้รับพรให้เป็นอมตะไป) พี่คนโต พาหลีกะ หรือ วาหลีกะ น้องชายคนสุดท้าย และท้าวศานตนุเป็นคนกลาง ซึ่งต่อมาได้ขึ้นครองราชย์เป็นกษัตริย์ ในขณะนั้นได้เป็นผู้ให้กำเนิดบุคคลสำคัญของเรื่องมหากาพย์มหาภารตะอีกคนหนึ่ง นั่นก็คือ เจ้าชายเทวพรต หรือตอนหลังถูกขนานนามว่า ภีษมะ นั่นเอง ซึ่งเป็นพระโอรสของท้าวศานตนุและพระแม่คงคา หลังจากอยู่กินกับพระแม่คงคาได้ไม่นาน ก็ได้พระโอรสออกมาหนึ่งพระองค์ ท้าวศานตนุดีใจมาก แต่เมื่อจะเสด็จไปหาพระแม่คงคา ปรากฏว่าพระนางนั้นไม่อยู่กับที่ประทับ และกลับทิ้งพระโอรสลงไปในแม่น้ำ โดยทำอย่างนี้กับพระโอรสถึงเจ็ดพระองค์ด้วยกัน (เมื่อครั้งที่ท้าวศานตนุได้เจอกับพระแม่คงคานั้น ได้ให้สัญญาไว้ว่า จะไม่โกรธไม่เกลียดและจะไม่ซักถามเกี่ยวกับสิ่งที่พระแม่คงคาทำทั้งสิ้น) แต่เมื่อพระแม่คงคาได้ให้ประสูติพระโอรสองค์ที่แปดออกมาท้าวศานตนุก็ทนไม่ไหวและซักถามพระแม่คงคา พระนางจึงตรัสบอกกับพระองค์ว่าจะนำพระโอรสองค์ที่ 8 (ซึ่งก็คือเจ้าชายเทวพรตหรือภีษมะ) ไปเลี้ยงดูเอง 
หลังจากนั้น 16 ปีพระแม่คงคาก็นำพระโอรสองค์ที่ 8 มาคืนกับท้าวศานตนุ ท้าวศานตนุอยู่กับเจ้าชายเทวพรตอย่างมีความสุขมาประมาณ 4 ปี และตั้งให้เจ้าชายเทวพรตเป็นพระยุพราช (ผู้มีตำแหน่งจะได้ครอบครองบัลลังก์ต่อจากกษัตริย์) พระองค์ก็เจอกับลูกสาวชาวประมงซึ่งมีกลิ่นกายหอมมาก ชื่อว่า สัตยวดี จึงไปสู่ขอนางกับพ่อของนาง แต่พ่อของนางกลับบอกว่าต้องให้ลูกที่เกิดจากนางสัตยวดีเป็นกษัตริย์ต่อจากท้าวศานตนุแทนเจ้าชายเทวพรต ท้าวศานตนุไม่ตรัสอะไรและกลับไปยังพระราชวัง จากนั้นก็ซึมเศร้าตลอดมา เจ้าชายเทวพรตจึงไปไถ่ถามกับสารถีของพระบิดาว่าเหตุใดหลังจากกลับมาแล้วพระองค์ดูเศร้าโศกผิดปกติ สารถีจึงตอบไปตามความ 
เจ้าชายเทวพรตเมื่อเห็นพระบิดาเศร้าโศกเสียพระทัยก็ไม่สบายใจจึงไปที่บ้านของชาวประมงและตกลงว่าพระองค์จะให้ตำแหน่งพระยุพราชแก่น้องชายที่เกิดจากท้าวศานตนุและนางสัตยวดี แต่พ่อของนางกลับไม่พอใจแค่นั้น กลับพูดทำนองที่ว่า "ข้าจะมั่นใจได้อย่างไรว่าลูกหลานที่เกิดจากท่าน เจ้าชายเทวพรต จะไม่มาชิงบัลลังก์ของหลานชายข้า" เจ้าชายเทวพรตก็ค่อนข้างหงุดหงิดแต่ก็ต้องการทำตามพระประสงค์ของพระบิดาจึงให้คำสาบานต่อฟ้าดินว่าจะไม่ยุ่งเกี่ยวกับบัลลังก์พระราชาและจะไม่แต่งงานมีลูกกับผู้หญิงคนใดอีกตลอดชีวิตอย่างหนักแน่น จึงเป็นที่มาของชื่อที่รู้จักกันดีคือ ภีษมะ
เมื่อท้าวศานตนุอภิเษกสมรสกับนางสัตยวดีไม่นานก็มีพระโอรสสองพระองค์คือ จิตรางคทะ และ วิจิตรวีรยะ จากนั้นไม่นานพระองค์ก็สิ้นพระชนม์
หมวดหมู่:ตัวละครในมหาภารตะ
ธงชาติมัลดีฟส์

แบบการสร้างธงชาติมัลดีฟส์
ธงชาติสาธารณรัฐมัลดีฟส์ มีลักษณะเป็นธงสี่เหลี่ยมผืนผ้า พื้นสีเขียว ขอบสีแดง กลางธงมีรูปพระจันทร์เสี้ยวสีขาวปลายหันหลังให้ด้านเสาธง ประกาศใช้อย่างเป็นทางการพร้อมกันกับตราแผ่นดินของมัลดีฟส์ เมื่อวันที่ 25 กรกฎาคม ค.ศ. 1965 (พ.ศ. 2508)

**ประวัติ**
ธงแบบแรกสุดของหมู่เกาะมัลดีฟส์ ปรากฏหลักฐานแน่นอนว่าเป็นธงพื้นสีแดงเกลี้ยง ซึ่งสุลต่านแห่งมัลดีฟส์ได้ใช้มาจนถึงช่วงประมาณคริสต์ศตวรรษที่ 20 ต่อมาจึงเพิ่มแถบสีดำสลับขาวที่เรียกในภาษามัลดีฟส์ว่า "ธันทิมาถี" ("Dhandimathi"ދަނޑިމަތި) ไว้ที่ด้านคันธง เพื่อให้เกิดความแตกต่างจากธงอื่นที่ชัดเจนขึ้น สันนิษฐานว่ามีที่มาจากเสาธงเรือตามธรรมเนียมเดิมของมัลดีฟส์ จะมีการทาสีเป็นเกลียวสีขาวสลับดำ  ธงนี้มักมีการเข้าใจผิดว่ามีความหมายเกี่ยวข้องกับลัทธิคอมมิวนิสต์ แต่แท้จริงแล้วไม่ได้เป็นเช่นนั้น เพราะกำเนิดของธงนี้มีมาก่อนลัทธิคอมมิวนิสต์อยู่มาก
ต่อมาในช่วงคริสต์ศตวรรษที่ 19 ผลจากการรณรงค์ให้มีการใช้รูปพระจันทร์เสี้ยวเป็นสัญลักษณ์ของศาสนาอิสลามโดยจักรวรรดิออตโตมัน ทำให้เอเมียร์ อับดุล มายิด ดิดี อัครมหาเสนาบดีแห่งรัฐสุลต่านมัลดีฟส์ ตัดสินใจเพิ่มรูปดังกล่าวลงบนธงสีแดงซึ่งใช้มาแต่เดิม โดยรูปพระจันทร์เสี้ยวนั้นเอาปลายหันหน้ามาทางด้านคันธง บรรจุอยู่ในรูปสี่เหลี่ยมผืนผ้าบนพื้นสีแดงอีกชั้นหนึ่ง ลักษณะธงดังที่ได้บรรยายมานี้ ได้ใช้เป็นธงชาติมัลดีฟส์ต่อมาจนถึงปี ค.ศ. 1947 (พ.ศ. 2490)
เมื่อมูฮัมหมัด จาเมเอล ดีดี ได้เริ่มประพันธ์เนื้อร้องของเพลงชาติมัลดีฟส์ใน ค.ศ. 1948 (พ.ศ. 2491) เขาไม่ได้กล่าวถึงแถบสีดำสลับขาวในธงชาติไว้ในเพลง ซึ่งอาจเป็นไปได้ว่า เพราะประชาชนชาวมัลดีฟส์เริ่มเล็งเห็นว่าส่วนดังกล่าวเป็นส่วนที่แปลกแยกไปจากธงชาติ แถบดังกล่าวจึงถูกยกออกไปจากธงชาติมัลดีฟส์ คงไว้แต่รูปธงพระจันทร์เสี้ยวสีขาวบนพื้นสีเขียวขอบแดงเท่านั้น ดังที่ปรากฏอยู่ในปัจจุบัน ธงนี้ได้ประกาศใช้อย่างเป็นทางการเมื่อ 25 กรกฎาคม ค.ศ. 1965 (พ.ศ. 2508) ในปีเดียวกันนั้นเองสุลต่านมูฮัมหมัด ฟารีด ดิดี ได้ประกาศใช้ธงประจำพระองค์สุลต่าน ลักษณะอย่างธงชาติ แต่เพิ่มรูปดาวห้าแฉกสีขาวหน้าพระจันทร์เสี้ยว ซึ่งปัจจุบันนี้ยังคงใช้อยู่ในฐานะธงประธานาธิบดี

**ความหมาย**
ในธงชาติมัลดีฟส์ พื้นนอกสีแดงหมายถึงโลหิตของวีรบุรุษของชาติ ไม่ว่าจะอยู่ในอดีต ปัจจุบัน หรืออนาคต ที่พร้อมจะยอมสละได้เพื่อประเทศชาติ พื้นในสีเขียว หมายถึงสีของต้นมะพร้าว อันเป็นพืชที่มีอยู่มากในท้องถิ่นของประเทศนี้ และเป็นพืชเศรษฐกิจสำคัญมาตั้งแต่อดีตจนถึงปัจจุบัน พระจันทร์เสี้ยวสีขาว หมายถึงศาสนาอิสลาม อันเป็นศาสนาประจำชาติ

**พัฒนาการ**

**ธงชาติ**

**ธงในราชการ**

**อ้างอิง**

**แหล่งข้อมูลอื่น**
 title=ธงชาติมัลดีฟส์
หมวดหมู่:สัญลักษณ์ของประเทศมัลดีฟส์
มัลดีฟส์
สัญชัยสารถี

สัญชัยสารถี เป็นตัวละครที่ปรากฏในมหาภารตะ เป็นสารถีคนสนิทของท้าวธฤตราษฎร์ ที่ไว้วางใจได้ ไม่มีบทบาทอะไรในการดำเนินเรื่องมาก แต่ตอนสุดท้าย ระหว่างการรบในสงครามทุ่งกุรุเกษตร สัญชัยสารถีก็ได้พรจากฤๅษีวยาสผู้เป็นปู่ของทั้งฝ่ายเการพและปาณฑพว่าให้มองเห็นทุกซอกทุกมุมของการรบนั้น และนำมาเล่าให้ท้าวธฤตราษฎร์ฟังถึงความเลวร้ายที่เกิดขึ้น เพราะท้าวธฤตราษฎร์ไม่ยอมห้ามทุรโยธน์ไว้ตั้งแต่แรก ทำให้สงครามบนทุ่งกุรุเกษตรได้บังเกิดขึ้น
หมวดหมู่:ตัวละครในมหาภารตะ
ระดับน้ำทะเล

ไฟล์:Recent Sea Level Rise.png|thumb|right|250px|กราฟระดับน้ำทะเลที่วัดได้จากบริเวณที่มีความเสถียรทางธรณีวิทยา แสดงถึงระดับน้ำทะเลซึ่งสูงขึ้นถึง 24 เซนติเมตรในรอบ 120 ปี (2 มิลลิเมตร/ปี)
ระดับทะเลปานกลาง (Mean Sea-Level) หรือ ร.ท.ก. หรือ MSL เป็นค่าการวัด ระดับน้ำทะเลขึ้นสูงสุด (High Tide : HT) และลงต่ำสุด (Low Tide : LT) ของแต่ละวันในช่วงระยะเวลาที่กำหนด แล้วนำค่ามาเฉลี่ยเป็นระดับน้ำทะเลปานกลาง  สำหรับระยะเวลาที่ทำการรังวัดโดยทั่วไปจะต้องวัดเป็นเวลา 19 ปี ตามวัฏจักรของน้ำ  ระดับน้ำทะเลปานกลางของแต่ละบริเวณทั่วโลกอาจจะมีความสูงไม่เท่ากัน 

**ประเทศไทย**
ในประเทศไทย กรมอุทกศาสตร์ กองทัพเรือ สร้างสถานีตรวจวัดระดับน้ำแห่งแรกขึ้นที่เกาะหลัก จังหวัดประจวบคีรีขันธ์ ใน พ.ศ. 2453 จากนั้นทำการวัดอย่างต่อเนื่องใช้เวลาในการวัด 5 ปี แล้วนำมาหาค่าเฉลี่ย 
เพื่อใช้เป็นค่าระดับน้ำทะเลปานกลาง ให้มีค่า 0.000 เมตร  ที่  ทำการถ่ายโยงมายังหมุด BMA (ซึ่งถือว่าเป็นหมุดหลักฐานหมุดแรกของประเทศไทย) ที่  ซึ่งมีค่าระดับน้ำทะเลปานกลาง 1.4477 เมตร  ต่อมากรมแผนที่ทหาร ได้ทำการถ่ายระดับจากหมุดระดับของสถานีวัดระดับน้ำเกาะหลัก ไปตามโครงข่ายหมุดหลักฐานจนครอบคลุมทั้งประเทศ
การวัดระดับน้ำทะเลปานกลางสามารถนำไปใช้ประโยชน์ ในมาตรฐานการเปรียบเทียบระดับความสูงต่ำของภูมิประเทศ (พิกัดอ้างอิงทางดิ่ง) หรือสิ่งก่อสร้างในงานสำรวจฯ งานก่อสร้างฯ และงานทั่วไป 

**ดูเพิ่ม**
 ความสูงเหนือระดับน้ำทะเล

**หมายเหตุ**

**อ้างอิง**
หมวดหมู่:ภูมิมาตรศาสตร์
หมวดหมู่:สมุทรศาสตร์กายภาพ
หมวดหมู่:คำศัพท์สมุทรศาสตร์
ความชื้นสัมพัทธ์

ไฟล์:Umidaderelativa.jpg|thumb|ไฮโกรมิเตอร์สำหรับวัดความชื้นในอากาศ
ความชื้นสัมพัทธ์ (relative humidity) เป็นหน่วยวัดหนึ่งที่นิยมใช้วัดระดับความชื้นในอากาศ มีนิยามคือ อัตราส่วนโดยมวลของไอน้ำในอากาศในขณะหนึ่ง (ที่อุณหภูมิหนึ่ง) ต่อ ไอน้ำสูงสุดที่อากาศ (ที่อุณหภูมินั้น) สามารถแบกรับไว้ได้

**อ้างอิง**
หมวดหมู่:หน่วยวัด
เอกลัพย์

เอกลัพย์ (एकलव्य) เป็นบุตรของท้าวหิรัญธนุส ผู้เป็นราชาของชนเผ่านิษาท(พรานป่า) แคว้นนิษาท กับนางสุเลขา เอกลัพย์เป็นผู้ที่มีฝีมือการยิงธนูยอดเยี่ยม และปรารถนาจะเป็นศิษย์ของโทรณาจารย์ แต่โทรณาจารย์ปรารถนาที่จะเป็นครูสอนเฉพาะชนชั้นวรรณะกษัตริย์เท่านั้น จึงไม่รับเอกลัพย์ซึ่งเป็นชนนอกวรรณะเป็นศิษย์ เอกลัพย์ไม่ได้โกรธเคืองโทรณาจารย์แต่อย่างใด และไปฝึกยิงธนูเองในป่าพร้อมกับปั้นรูปโทรณาจารย์ขึ้นมาจากดินที่โทรณาจารย์เคยเหยียบด้วยความศรัทธา เหมือนกับโทรณาจารย์เป็นผู้สอนวิชายิงธนูให้กับตนเอง
วันหนึ่งอรชุนเจอเอกลัพย์เข้าจึงถามชื่อเสียงเรียงนาม ปรากฏว่าเอกลัพย์บอกว่าตนเป็นศิษย์ของโทรณาจารย์ อรชุนเคืองโทรณาจารย์เพราะเคยให้สัญญากันไว้ว่าจะสอนวิชายิงธนูพิเศษให้กับอรชุนเพียงคนเดียว  เมื่อโทรณาจารย์ทราบเรื่องจึงให้เอกลัพย์ทำพิธีคุรุทักษิณา(ทำภารกิจเพื่อครูเป็นค่าสอน)โดยการตัดนิ้วหัวแม่มือข้างขวาของเอกลัพย์ ทำให้เอกลัพย์ยิงธนูไม่ได้ เขาจึงเดินกลับ หายเข้าไปในป่าไม่ออกมาอีกเลย และโทรณาจารย์ก็บอกกับอรชุนว่า อรชุนจะเป็นยอดธนูหนึ่งเดียวในปฐพี
ในบางตำนานเล่าว่าเอกลัพย์ไปฝึกยิงธนูโดยไม่ต้องใช้นิ้วหัวแม่มือ และไปเป็นนักธนูของท้าวชราสันธ์ เอกลัพย์ถูกพระกฤษณะสังหารตายในที่สุด
บุตรของเอกลัพย์ คือ เจ้าชายเกตุมัต ต้องการแก้แค้น จึงนำทัพแคว้นนิษาท เข้าร่วมสงครามทุ่งกุรุเกษตร เขาถูกภีมะสังหารในวันที่ 2 ของสงคราม 
หมวดหมู่:ตัวละครในมหาภารตะ
พระนางสัตยวดี

ไฟล์:Ravi Varma-Shantanu and Satyavati.jpg|right|thumb|ท้าวศานตนุและนางสัตยวดี, ผลงานภาพวาดของ ราชา รวิ วรรมา
พระนางสัตยวดี เป็นตัวละครในมหาภารตะ เป็นลูกของกษัตริย์พระองค์หนึ่งกับนางอัปสรซึ่งถูกสาปให้เป็นปลากับ วันหนึ่งชาวประมงได้จับนางปลาออกมาผ่าท้อง เนื่องจากท้องโตผิดปกติ เมื่อผ่าออกมาดูปรากฏว่าเป็นเด็กผู้หญิง ซึ่งก็คือ พระนางสัตยวดี คนนี้นี่เอง ชาวประมงจึงเลี้ยงไว้ด้วยความสงสาร
ในวัยเด็ก สัตยวดี มีกลิ่นตัวเป็นกลิ่นคาวปลาแรงมาก เพราะอาศัยอยู่ในท้องปลาเป็นเวลานาน ทำให้ไม่มีชายใดหมายปอง แต่เมื่อฤๅษีตนหนึ่งผ่านมาชื่อว่า ฤๅษีปราศร ก็ถูกใจนางสัตยวดีมากเพราะเป็นคนสวยและจริง ๆ แล้วเป็นคนวรรณะกษัตริย์ ก็ให้พรโดยให้กลิ่นตัวของนางหายไป และกลายเป็นกลิ่นหอมของดอกไม้มาแทน จากนั้นฤๅษีปราศรกับนางสัตยวดีก็มีความสัมพันธ์กันและมีลูกชายคนหนึ่งชื่อ ฤๅษีวยาส ซึ่งเป็นคนสำคัญในเรื่องมหาภารตะ เพราะเป็นปู่โดยตรงของทั้งฝ่ายเการพและปาณฑพ และจะออกมาคลี่คลายปัญหาเป็นพัก ๆ ให้กับฝ่ายต่าง ๆ
เมื่อนางสัตยวดีโตขึ้น พระราชาศานตนุก็มาเจอกับนางเข้าและถูกใจมาก แต่พ่อของนางขอไว้ว่าลูกที่เกิดจากนางสัตยวดีต้องเป็นกษัตริย์ต่อจากพระองค์ ท้าวศานตนุไม่ตกลงในทันทีเพราะเห็นแก่ภีษมะ ลูกของพระองค์กับพระแม่คงคา แต่ผู้ให้สัญญานี้คือ ภีษมะ นั่นเอง 
พระนางสัตยวดีเมื่อแต่งงานกับพระราชาศานตนุก็มีพระโอรสด้วยกัน 2 พระองค์ คือ จิตรางคทะ และ วิจิตรวีรยะ ซึ่งถือเป็นน้อยชายต่างมารดาของท้าวภีษมะ 2 คน กล่าวได้ว่าท้าวศานตนุมีผู้สืบเชื้อสายโดยตรง 10 พระองค์ แต่ 7 คนแรก พระแม่คงคาได้นำไปทิ้งลงสู่แม่น้ำ ท้าวภีษมะก็สาบานต่อฟ้าดินอย่างเคร่งครัดไว้ว่าจะไม่แต่งงานมีลูกกับผู้หญิงคนใด จิตรางคทะก็ถูกคนธรรพ์ชื่อเหมือนกันท้ารบและถูกฆ่าตายในวัยเยาว์ ส่วนวิจิตรวีรยะแม้จะได้แต่งงานกับเจ้าหญิงอัมพิกาและเจ้าหญิงอัมพาลิกาแล้ว แต่ก็ยังไม่มีพระโอรสสืบต่อพระราชบัลลังก์แม้แต่คนเดียว พระนางสัตยวดีเกรงว่าตนจะเป็นคนบาปที่ทำให้ราชวงศ์กุรุต้องสิ้นสุด จึงให้ฤๅษีวยาส ลูกนอกสมรสมาทำพิธีนิโยค (รับภรรยาของญาติที่เป็นหม้ายมาเป็นภรรยาเพื่อสืบเชื้อสายของวงศ์ตระกูลต่อไป) ทำให้ลูกของฤๅษีวยาสกับเจ้าหญิงอัมพิกาชื่อ ธฤตราษฎร์ (ตาบอดตั้งแต่เกิด แต่มีสุขภาพแข็งแรงและเป็นพระบิดาของฝ่ายเการพ), เจ้าหญิงอัมพาลิกากับฤๅษีวยาสชื่อ ปาณฑุ (มีสีผิวซีด สุขภาพไม่แข็งแรง แต่เป็นพระราชาที่ยิ่งใหญ่และเป็นพระบิดาของปาณฑพทั้งห้าด้วย), นางกำนัลกับฤๅษีวยาสชื่อ วิทูร (ครบถ้วนสมบูรณ์ดี เป็นผู้ที่มีความเที่ยงธรรม)
หลังจากที่พระราชาปาณฑุสิ้นพระชนม์ ฤๅษีวยาสก็แนะนำให้พระนางสัตยวดีไปบำเพ็ญเพียรช่วงสุดท้ายของชีวิตในป่า จะได้ไม่ต้องมารับรู้เรื่องที่หลาน ๆ เหลน ๆ จะมาฆ่าฟันกัน พระนางสัตยวดีเห็นดีด้วยจึงทำตามคำแนะนำของฤๅษีวยาส และออกป่าไปพร้อมกับพระนางอัมพิกาและพระนางอัมพาลิกาและในเรื่องก็ไม่ได้พูดถึงอีก
หมวดหมู่:นางในวรรณคดี
หมวดหมู่:ตัวละครในมหาภารตะ
อุลูปี

นางนาคอุลูปี เป็นธิดาของท้าวเการวยะ ราชาแห่งเหล่างูและอสรพิษ และเป็นมเหสีอีกองค์หนึ่งของอรชุน โดยในขณะที่อรชุนเดินป่า เนรเทศตนเองหลังจากเข้าไปเอาธนูในห้องของยุธิษฐิระหว่างที่อยู่กับนางเทราปตี นางนาคอุลูปีก็รู้อนาคตของอรชุนว่าจะถูก พภรุวาหนะ (ลูกชายของอรชุนที่เกิดกับนางจิตราหรือจิตรางคทา) ฆ่าตายโดยไม่รู้ว่าเป็นพ่อลูกกัน
นางจึงมีความสัมพันธ์กับอรชุนและมีพระโอรสด้วยกันอีก 1 คนนามว่า อิราวัต โดยหลังจากที่อรชุนถูกพภรุวาหนะฆ่าตายแล้ว นางจะเป็นผู้ชุบชีวิตให้อรชุนเพราะเป็นสามีของนางแล้ว
หมวดหมู่:ตัวละครในมหาภารตะ
อุทยานแห่งชาติมิกัวชา

อุทยานแห่งชาติมิกัวชา (Parc national de Miguasha) คือพื้นที่ทางธรรมชาติทางตะวันออกเฉียงใต้ของรัฐเกแบ็ก ประเทศแคนาดา บนชายฝั่งด้านใต้ของคาบสมุทรกัสเป ได้รับการยกย่องให้เป็นแหล่งศึกษาทางบรรพชีวินวิทยาในยุคดีโวเนียนที่สมบูรณ์ที่สุด ด้วยอายุทางธรณีวิทยา 370 ล้านปี พื้นที่นี้มีซากดึกดำบรรพ์ของปลาจากยุคดีโวเนียนอยู่ราว 5–6 กลุ่ม โดยเฉพาะซากดึกดำบรรพ์ของปลากลีบเนื้อที่พบเป็นจำนวนมากและอยู่ในสภาพที่สมบูรณ์ที่สุด

**อ้างอิง**
  รายละเอียดจากยูเนสโก
หมวดหมู่:IUCN ประเภท III
มิกัวชา
หมวดหมู่:แหล่งมรดกโลกในประเทศแคนาดา
หมวดหมู่:แหล่งมรดกโลกทางธรรมชาติ
ชีส (ซอฟต์แวร์)

ชีส (Cheese)  เป็นซอฟต์แวร์เว็บแคมสำหรับ GNOME มีรูปแบบใกล้เคียงกับ Photo Booth ของ Mac OS X เริ่มพัฒนาในปี 2007 โดย Daniel G. Siegel ภายใต้โครงการ Google Summer of Code
Cheese ใช้ GStreamer ในการสร้างเอฟเฟคต์พิเศษให้กับภาพและวิดีโอ และรองรับการส่งภาพขึ้นไปเก็บบนเว็บไซต์ Flickr
Cheese ถือเป็นส่วนหนึ่งของแพลตฟอร์ม GNOME อย่างเป็นทางการตั้งแต่เวอร์ชัน 2.22 เป็นต้นไป

**แหล่งข้อมูลอื่น**
  เว็บไซต์โครงการ Cheese
หมวดหมู่:ซอฟต์แวร์เสรี
หมวดหมู่:กะโนม
หลวงเสนียุทธกาจ (หม่อมหลวงจวง เสนีวงศ์)

พลตรี หลวงเสนียุทธกาจ (หม่อมหลวงจวง เสนีวงศ์) เกิดเมื่อวันที่ 26 เมษายน พ.ศ. 2437 เป็นบุตรของหม่อมนเรนทรราชา (หม่อมราชวงศ์รัตน์ เสนีวงศ์) กับนางจัน เสนีวงศ์ ณ อยุธยา สำเร็จการศึกษาจากโรงเรียนนายร้อยทหารบกเมื่อปี พ.ศ. 2458 รับราชการเป็นอาจารย์ที่โรงเรียนนายร้อยปฐมและมัธยมมาตลอด รับพระราชทานบรรดาศักดิ์เป็นหลวงเสนียุทธกาจเมื่อวันที่ 12 มิถุนายน พ.ศ. 2471 และต่อมาในปี พ.ศ. 2487 ได้รับพระราชทานยศเป็นพลตรี
ทางด้านชีวิตครอบครัว สมรสกับนางสาวเฉลยพร โกมารกุล ณ นคร มีบุตร ธิดา 8 คน ถึงแก่กรรมเมื่อวันที่ 15 มิถุนายน พ.ศ. 2535

**เครื่องราชอิสริยาภรณ์**

**ลำดับสาแหรก**

**อ้างอิง**
 เกิดวังปารุสก์ ประพันธ์โดยพระเจ้าวรวงศ์เธอ พระองค์เจ้าจุลจักรพงษ์ สำนักพิมพ์ River Books ,ISBN 974-8225-22-4 
2535
เสนียุทธกาจ
หมวดหมู่:หม่อมหลวง
หมวดหมู่:บุคคลจากโรงเรียนนายร้อยพระจุลจอมเกล้า
สนียุทธกาจ
หมวดหมู่:ราชสกุลเสนีวงศ์

ราชสกุลเสนีวงศ์/เสนีย์วงศ์ สืบสายมาจาก พระสัมพันธวงศ์เธอ กรมหลวงเสนีบริรักษ์ พระโอรสในสมเด็จพระเจ้าหลานเธอ เจ้าฟ้ากรมพระอนุรักษ์เทเวศร์ วังหลังในรัชกาลที่ 1
๑ราชสกุลเสนีวงศ์